title: Vec C-208/15: Návrh na začatie prejudiciálneho konania, ktorý podal Kúria (Maďarsko) 5. mája 2015 – Stock ’94 Szolgáltató Zrt./Nemzeti Adó- és Vámhivatal Dél-dunántúli Regionális Adó Főigazgatósága (NAV)

text:
               20.7.2015

               SK

               Úradný vestník Európskej únie

               C 236/27

         Návrh na začatie prejudiciálneho konania, ktorý podal Kúria (Maďarsko) 5. mája 2015 – Stock ’94 Szolgáltató Zrt./Nemzeti Adó- és Vámhivatal Dél-dunántúli Regionális Adó Főigazgatósága (NAV)
   (Vec C-208/15)
   (2015/C 236/37)
   Jazyk konania: maďarčina

      Vnútroštátny súd, ktorý podal návrh na začatie prejudiciálneho konania

   Kúria

      Účastníci konania pred vnútroštátnym súdom

      Žalobkyňa a navrhovateľka v konaní o kasačnom opravnom prostriedku: Stock ’94 Szolgáltató Zrt.

      Žalovaný a odporca v konaní o kasačnom opravnom prostriedku: Nemzeti Adó- és Vámhivatal Dél-dunántúli Regionális Adó Főigazgatósága (NAV)

      Prejudiciálne otázky

               1.

               Majú sa článok 1 ods. 2, článok 2 ods. 1 písm. a) a c), článok 14 ods. 1, článok 24 ods. 1, článok 73, článok 78 písm. b) a článok 135 ods. 1 písm. b) smernice Rady 2006/112/ES (1) z 28. novembra 2006 (ďalej len „smernica o DPH“) vykladať v tom zmysle, že dodanie tovaru a poskytnutie pôžičky uskutočnené v súlade so zmluvou uzavretou medzi sprostredkovateľom a združeným poľnohospodárom predstavujú nezávislé (distinct and independent) transakcie na účely DPH, alebo v tom zmysle, že ide o jedinú (single) transakciu, pri ktorej základ dane zahŕňa okrem protihodnoty poskytnutej za dodaný tovar aj úroky z poskytnutej pôžičky?

               2.

               Ak je vyššie uvedený výklad v súlade so smernicou o DPH, možno smernicu o DPH v súvislosti s jedinou (single) transakciou, ktorá zahŕňa dodanie tovaru podliehajúce DPH a poskytovanie služieb oslobodené od DPH, vykladať v tom zmysle, že táto transakcia predstavuje výnimku zo zásady všeobecného uplatňovania DPH? Pokiaľ je to tak, aké kritériá musia byť splnené?

               3.

               Má na odpoveď na predchádzajúce otázky – a ak áno, do akej miery – vplyv skutočnosť, že sprostredkovateľ môže v súlade so zmluvou poskytovať ďalšie služby pre združeného poľnohospodára na jeho žiadosť alebo môže kupovať poľnohospodárske výrobky vyrábané združeným poľnohospodárom?

      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).


title: Vec T-200/05: Žaloba podaná 12. mája 2005: Michael Cwik proti Komisii Európskych spoločenstiev

text:
               6.8.2005

               SK

               Úradný vestník Európskej únie

               C 193/32

         Žaloba podaná 12. mája 2005: Michael Cwik proti Komisii Európskych spoločenstiev
   (Vec T-200/05)
   (2005/C 193/54)
   Jazyk konania: francúzština
   Michael Cwik, bydliskom v Tervuren (Belgicko), v zastúpení: Nicolas Lhoëst, advokát, ktorý si zvolil adresu na doručovanie v Luxemburgu, podal 12. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               1)

               zrušil rozhodnutie Generálneho riaditeľa DG ECFIN z 25. júna 2004, ktorým bolo bez zmien potvrdené hodnotenie služobného postupu (HSP) žalobcu za obdobie od 1. januára 2003 do 31. decembra 2003,

               2)

               zrušil v nevyhnutnom rozsahu rozhodnutie Komisie z 24. januára 2005, ktorým bola zamietnutá sťažnosť žalobcu (R/970/04),

               3)

               žalovanú zaviazal zaplatiť 1 euro ako symbolickú náhradu škody,

               4)

               zaviazal žalovanú nahradiť všetky trovy konania.

         Žalobné dôvody a hlavné tvrdenia
   Žalobné dôvody a hlavné tvrdenia ohľadom nového systému hodnotenia úradníkov sa zhodujú s dôvodmi a tvrdeniami v konaní T-96/04. Okrem toho žalobkyňa sa odvoláva na to, že tento nový systém vedie k zneužitiu právomoci, pretože počet udelených hodnotiacich bodov je podmienený plánovanými povýšeniami. Nakoniec žalobkyňa uvádza, že sporné hodnotenie trpí zjavnými chybami v posúdení.


title: Vec T-368/06: Žaloba podaná 8. decembra 2006 – Rath/ÚHVT – Sanorell Pharma (Immunocell)

text:
               10.3.2007

               SK

               Úradný vestník Európskej únie

               C 56/29

         Žaloba podaná 8. decembra 2006 – Rath/ÚHVT – Sanorell Pharma (Immunocell)
   (Vec T-368/06)
   (2007/C 56/58)
   Jazyk žaloby: nemčina
   Účastníci konania

      Žalobca: Matthias Rath (Kapské Mesto, Juhoafrická republika) (v zastúpení: S. Ziegler, C. Kleiner a F. Dehn, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Sanorell Pharma GmbH & Co.
   Návrhy žalobcu

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 3. októbra 2006,

               —

               zaviazať ÚHVT na náhradu trov konania.

         Žalobné dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka: slovná ochranná známka „Immunocell“ pre výrobky a služby zaradené do tried 5, 16 a 41 (prihláška č. 1 065 903).

      Majiteľ ochrannej známky alebo označenia, ktoré je základom námietky: Sanorell Pharma GmbH & Co.

      Ochranná známka alebo označenie, ktoré je základom námietky: slovná ochranná známka „IMMUNORELL“ pre výrobky zaradené do triedy 5 (ochranná známka Spoločenstva č. 808 014), pričom námietka smerovala len proti zápisu do triedy 5.

      Rozhodnutie námietkového oddelenia: prijatie námietky, čiastočné zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: napadnuté rozhodnutie porušuje článok 8 ods. 1 písm. b) nariadenia (ES) č. 40/94 (1), pretože neexistuje pravdepodobnosť zámeny medzi spornými ochrannými známkami.

      (1)  Nariadenie Rady (ES) z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).


title: Vec F-28/05: Uznesenie Súdu pre verejnú službu zo 17. septembra 2009 — Callewaert/Komisia

text:
               30.1.2010

               SK

               Úradný vestník Európskej únie

               C 24/82

         Uznesenie Súdu pre verejnú službu zo 17. septembra 2009 — Callewaert/Komisia
   (Vec F-28/05) (1)

   2010/C 24/158

      Jazyk konania: francúzština

   Predseda druhej komory nariadil výmaz veci.

      (1)  Ú. v. EÚ C 193, 6.8.2005, s. 29 (vec pôvodne zaregistrovaná na Súde prvého stupňa pod číslom T-192/05 a neskôr postúpená Súdu pre verejnú službu uznesením z 15. decembra 2005).


title: Vec T-150/05: Uznesenie Súdu prvého stupňa z  22. júna 2006 – Sahlstedt a i./Komisia ( Smernica Rady 92/43/EHS — Ochrana prirodzených biotopov a voľne žijúcich živočíchov a rastlín — Rozhodnutie Komisie 2005/101/ES — Zoznam lokalít európskeho významu v boreálnej biogeografickej oblasti — Žaloba o neplatnosť — Neprípustnosť )

text:
               16.9.2006

               SK

               Úradný vestník Európskej únie

               C 224/45

         Uznesenie Súdu prvého stupňa z 22. júna 2006 – Sahlstedt a i./Komisia
   (Vec T-150/05) (1)

   („Smernica Rady 92/43/EHS - Ochrana prirodzených biotopov a voľne žijúcich živočíchov a rastlín - Rozhodnutie Komisie 2005/101/ES - Zoznam lokalít európskeho významu v boreálnej biogeografickej oblasti - Žaloba o neplatnosť - Neprípustnosť“)
   (2006/C 224/96)
   Jazyk konania: fínčina
   Účastníci konania

      Žalobcovia: Markku Sahlstedt (Karkkila, Fínsko), Juha Kankkunen (Laukaa, Fínsko), Mikko Tanner (Vihti, Fínsko), Toini Tanner (Helsinki, Fínsko), Liisa Tanner (Helsinki), Eeva Jokinen (Helsinki), Aili Oksanen (Helsinki), Olli Tanner (Lohja, Fínsko), Leena Tanner (Helsinki), Aila Puttonen (Ristiina, Fínsko), Risto Tanner (Espoo, Fínsko), Tom Järvinen (Espoo), Runo K. Kurko, (Espoo), Maa- ja metsätaloustuottajain keskusliitto MTK ry (Helsinki) a MTK:n säätiö (Helsinki) (v zastúpení: K. Marttinen, advokát)

      Žalovaná: Komisia Európskych spoločenstiev (v zastúpení: M. van Beek a M. Huttunen, splnomocnení zástupcovia)

      Vedľajší účastník, ktorý v konaní podporuje žalovanú: Fínska republika (v zastúpení: A. Guimaraes-Purokoski a J. Himmanen, splnomocnení zástupcovia)
   Predmet veci
   Návrh na zrušenie rozhodnutia Komisie 2005/101/ES z 13. januára 2005, ktorým sa podľa smernice Rady 92/43/EHS prijíma zoznam lokalít európskeho významu v boreálnej biogeografickej oblasti (Ú. v. ES L 40, s. 1)
   Výrok uznesenia

               1.

               Žaloba sa zamieta ako neprípustná.

               2.

               Žalobcovia znášajú svoje vlastné trovy konania, ako aj trovy konania Komisie.

               3.

               Fínska republika znáša svoje vlastné trovy konania.

      (1)  Ú. v. EÚ C 143, 11.6.2005.


title: Vec C-317/10 P: Rozsudok Súdneho dvora (štvrtá komora) zo 16. júna 2011 — Union Investment Privatfonds GmbH/UniCredito Italiano SpA, Úrad pre harmonizáciu vnútorného trhu (ochranné známky a vzory) [Odvolanie — Ochranná známka Spoločenstva — Nariadenie (ES) č. 40/94 — Článok 8 ods. 1 písm. b) — Slovné ochranné známky UNIWEB a UniCredit Wealth Management — Námietka majiteľa národných slovných ochranných známok UNIFONDS a UNIRAK, ako aj národnej obrazovej ochrannej známky UNIZINS — Posúdenie pravdepodobnosti zámeny — Pravdepodobnosť asociácie — Sériové alebo príbuzné ochranné známky]

text:
               6.8.2011

               SK

               Úradný vestník Európskej únie

               C 232/9

         Rozsudok Súdneho dvora (štvrtá komora) zo 16. júna 2011 — Union Investment Privatfonds GmbH/UniCredito Italiano SpA, Úrad pre harmonizáciu vnútorného trhu (ochranné známky a vzory)
   (Vec C-317/10 P) (1)

   (Odvolanie - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Slovné ochranné známky UNIWEB a UniCredit Wealth Management - Námietka majiteľa národných slovných ochranných známok UNIFONDS a UNIRAK, ako aj národnej obrazovej ochrannej známky UNIZINS - Posúdenie pravdepodobnosti zámeny - Pravdepodobnosť asociácie - Sériové alebo príbuzné ochranné známky)
   2011/C 232/15
   Jazyk konania: taliančina

      Účastníci konania

      Odvolateľka: Union Investment Privatfonds GmbH (v zastúpení: J. Zindel a C. Schmid, Rechtsanwälte)

      Ďalší účastníci konania: J. Zindel a C. Schmid, Rechtsanwälte (v zastúpení: G. Floridia, avvocato), Úrad pre harmonizáciu vnútorného trhu (ochranné známky a vzory) (v zastúpení: P. Bullock, splnomocnený zástupca)

      Predmet veci

   Odvolanie podané proti rozsudku Všeobecného súdu (tretia komora) z 27. apríla 2010 — UniCredito Italiano/ÚHVT — Union Investment Privatfonds (spojené veci T-303/06 a T-337/06), ktorým Všeobecný súd zamietol návrhy Union Investment Privatfonds GmbH, pokiaľ ide o žaloby podané proti dvom rozhodnutiam druhého odvolacieho senátu ÚHVT z 5. septembra 2006 (spojené veci R 196/2005-2 a R 211/2005-2) a z 25. septembra 2006 (spojené veci R 456/2005-2 a R 502/2005-2), týkajúcim sa námietkových konaní medzi Union Investment Privatfonds GmbH a UniCredito Italiano SpA

      Výrok rozsudku

               1.

               Rozsudok Všeobecného súdu Európskej únie z 27. apríla 2010, UniCredito Italiano/ÚHVT — Union Investment Privatfonds (UNIWEB) (T-303/06 a T-337/06) sa zrušuje.

               2.

               Vec sa vracia Všeobecnému súdu Európskej únie.

               3.

               O trovách konania sa rozhodne neskôr.

      (1)  Ú. v. EÚ C 146, 11.9.2010.


title: Uznesenie predsedu Súdu prvého stupňa z 10. novembra 2004 vo veci T-316/04 R, Wam SpA proti Komisii Európskych spoločenstiev (Štátna pomoc — Pôžičky so zníženými úrokovými sadzbami umožňujúce podniku preniknúť na trh v niektorých tretích krajinách — Povinnosť vrátenia — Predbežné opatrenie — Odklad výkonu — Naliehavosť — Nedostatok)

text:
               5.2.2005

               SK

               Úradný vestník Európskej únie

               C 31/22

      UZNESENIE PREDSEDU SÚDU PRVÉHO STUPŇA

   z 10. novembra 2004
   vo veci T-316/04 R, Wam SpA proti Komisii Európskych spoločenstiev
   (Štátna pomoc - Pôžičky so zníženými úrokovými sadzbami umožňujúce podniku preniknúť na trh v niektorých tretích krajinách - Povinnosť vrátenia - Predbežné opatrenie - Odklad výkonu - Naliehavosť - Nedostatok)
   (2005/C 31/44)
   Jazyk konania: taliančina
   Vo veci T-316/04 R, Wam SpA, so sídlom v Cavezzo di Modena (Taliansko), v zastúpení: E. Giliani, advokát, proti Komisii Európskych spoločenstiev (splnomocnení zástupcovia: V. Di Bucci a E. Righini, ktorí si zvolili adresu na doručovanie v Luxemburgu), predmetom ktorej je návrh na odklad výkonu rozhodnutia Komisie z 19. mája 2004 [C(2004) 1812 konečné] o štátnej pomoci C 4/2003 (pôvodne NN 102/2002), predseda Súdu prvého stupňa vydal dňa 10. novembra 2004 uznesenie, ktorého výrok znie:

               1.

               Návrh na vydanie predbežného opatrenia sa zamieta.

               2.

               O trovách konania sa rozhodne v konaní o veci samej.


title: Vec C-28/08 P: Odvolanie podané 24. januára 2008 : Komisia Európskych spoločenstiev proti rozsudku Súdu prvého stupňa (tretia komora) z  8. novembra 2007 vo veci T-194/04, Komisia Európskych spoločenstiev/The Bavarian Lager Co. Ltd, Európsky dozorný úradník pre ochranu údajov (EDÚOÚ)

text:
               29.3.2008

               SK

               Úradný vestník Európskej únie

               C 79/21

         Odvolanie podané 24. januára 2008: Komisia Európskych spoločenstiev proti rozsudku Súdu prvého stupňa (tretia komora) z 8. novembra 2007 vo veci T-194/04, Komisia Európskych spoločenstiev/The Bavarian Lager Co. Ltd, Európsky dozorný úradník pre ochranu údajov (EDÚOÚ)
   (Vec C-28/08 P)
   (2008/C 79/36)
   Jazyk konania: angličtina
   Účastníci konania

      Odvolateľka: Komisia Európskych spoločenstiev (v zastúpení: C. Docksey a P. Aalto, splnomocnení zástupcovia)

      Ďalší účastníci konania: The Bavarian Lager Co. Ltd, Európsky dozorný úradník pre ochranu údajov
   Návrhy odvolateľky

               —

               zrušiť napadnutý rozsudok v celom rozsahu,

               —

               rozhodnúť s konečnou platnosťou vo veciach, ktoré sú predmetom tohto odvolania,

               —

               zaviazať žalobcu vo veci T-194/04 na náhradu trov konania vzniknutých Komisii v prvostupňovom konaní a v tomto odvolacom konaní, alebo v prípade zamietnutia odvolania Komisie, zaviazať Komisiu na náhradu polovice trov žalobkyne vzniknutých vo veci T-194/04.

         Odvolacie dôvody a hlavné tvrdenia
   Toto odvolanie sa týka výkladu výnimiek o ochrane súkromia, údajov a vyšetrovania, uvedených postupne v článku 4 ods. 1 písm. b) a článku 4 ods. 2 druhej zarážke nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1).
   Súd prvého stupňa rozhodol, že článok 8 písm. b) nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (2) sa nemôže vzťahovať na prípad, že ide o osobné údaje nachádzajúce sa v dokumentoch, ktorými inštitúcia disponuje, ak tieto dokumenty patria do pôsobnosti nariadenia 1049/2001. V nariadení 45/2001 ani v nariadení 1049/2001 sa však nenachádza nijaké ustanovenie, ktoré by vyžadovalo alebo umožňovalo neuplatňovanie tohto ustanovenia, aby mohla nadobudnúť účinok právna norma podľa nariadenia 1049/2001. Súd prvého stupňa sa teda dopustil nesprávneho právneho posúdenia pri výklade článku 4 ods. 1 písm. b) nariadenia 1049/2001, keď rozhodol, že právo Spoločenstva vyžaduje, aby sa toto ustanovenie neuplatňovalo.
   V druhom rade Súd prvého stupňa rozhodol, že bez ohľadu na konkrétny odkaz v článku 4 ods. 1 písm. b) na právne predpisy Spoločenstva týkajúce sa ochrany údajov, majú byť osobné údaje uvedené v dokumentoch zverejnené podľa nariadenia 1049/2001, okrem prípadov, že existuje zjavné riziko, že by sa porušila ochrana súkromia alebo bezúhonnosti jednotlivca.
   Obmedzením pôsobnosti výnimky podľa článku 4 ods. 1 písm. b) len na takéto prípady, Súd prvého stupňa prijal veľmi reštriktívny výklad výnimky podľa článku 4 ods. 1 písm. b), ktorý zbavuje potrebného účinku dodatočné požiadavky druhej časti tejto výnimky („predovšetkým v súlade s právnymi predpismi spoločenstva týkajúcimi sa ochrany osobných údajov“). Súd prvého stupňa sa dopustil nesprávneho právneho posúdenia, keď obmedzil túto výnimku tak, že vylúčil právne predpisy Spoločenstva týkajúce sa ochrany osobných údajov z jej pôsobnosti pre prípady, keď sa žiada o prístup k osobným údajom obsiahnutým v dokumente.
   V treťom rade Súd prvého stupňa prijal výklad výnimky týkajúcej sa ochrany „vyšetrovania“, ktorý spochybňuje schopnosť Komisie vykonávať efektívne jej funkciu, spoliehajúc sa na informácie prijaté na základe dôverného zaobchádzania od tretích strán, aby mohli pomôcť Komisii počas vyšetrovania.
   Súd prvého stupňa sa dopustil nesprávneho právneho posúdenia, keď podal výklad výnimky týkajúcej sa vyšetrovaní uvedenej v článku 4 ods. 2 tretej zarážke nariadenia 1049/2001 v tom zmysle, že núti Komisiu neposkytovať záruky dôvernosti poskytnuté počas jej vyšetrovaní udajného porušenia práva Spoločenstva, ani nedodržiavať takého záruky v budúcnosti.
   Nakoniec sa Komisia odvoláva proti tr ovám konania.

      (1)  Ú. v. ES L 145, s. 43; Mim. vyd. 01/003, s. 331.

      (2)   Ú. v. ES L 8, 2001, s. 1; Mim. vyd. 13/026, s. 102.


title: Vec T-263/09: Uznesenie Súdu prvého stupňa z  12. novembra 2009 — Mannatech/ÚHVT (BOUNCEBACK)

text:
               16.1.2010

               SK

               Úradný vestník Európskej únie

               C 11/39

         Uznesenie Súdu prvého stupňa z 12. novembra 2009 — Mannatech/ÚHVT (BOUNCEBACK)
   (Vec T-263/09) (1)

   2010/C 11/75

      Jazyk konania: angličtina

   Predseda piatej komory nariadil výmaz veci.

      (1)  Ú. v. EÚ C 205, 29.8.2009.


title: Vec T-398/05 R: Uznesenie predsedu Súdu prvého stupňa zo  4. apríla 2006  – Tesoka/FEACVT ( Konanie o nariadení predbežného opatrenia — Zastavenie konania )

text:
               3.6.2006

               SK

               Úradný vestník Európskej únie

               C 131/40

         Uznesenie predsedu Súdu prvého stupňa zo 4. apríla 2006 – Tesoka/FEACVT
   (Vec T-398/05 R)
   („Konanie o nariadení predbežného opatrenia - Zastavenie konania“)
   (2006/C 131/76)
   Jazyk konania: francúzština
   Účastníci konania

      Žalobkyňa: Sabrina Tesoka (Overijse, Belgicko) (v zastúpení: J.-L. Fagnart, advokát)

      Žalovaný: Európska federácia pre zlepšenie životných a pracovných podmienok – Fédération européenne pour l'amélioration des conditions de vie et de travail (FEACVT) (v zastúpení: C. Callanan, advokát)
   Predmet veci
   Návrh na nariadenie predbežného opatrenia s cieľom, aby v podstate bolo FEACVT uložené, na jednej strane, zaplatiť žalobkyni predbežné odškodné, a na druhej strane, odovzdať žalobkyni doklady potrebné na to, aby mohla v krajine svojho bydliska poberať dávky v nezamestnanosti
   Výrok uznesenia

               1.

               Konanie o návrhu na nariadenie predbežného opatrenia sa zastavuje.

               2.

               V rámci konania o nariadení predbežného opatrenia znáša žalovaná svoje vlastné trovy konania ako aj polovicu trov konania žalobkyne.


title: Vec C-335/09 P: Odvolanie podané 24. augusta 2009 : Poľská republika proti rozsudku Súdu prvého stupňa (prvá rozšírená komora) z  10. júna 2009 vo veci T-257/04, Poľsko/Komisia

text:
               21.11.2009

               SK

               Úradný vestník Európskej únie

               C 282/21

         Odvolanie podané 24. augusta 2009: Poľská republika proti rozsudku Súdu prvého stupňa (prvá rozšírená komora) z 10. júna 2009 vo veci T-257/04, Poľsko/Komisia
   (Vec C-335/09 P)
   2009/C 282/39
   Jazyk konania: poľština

      Účastníci konania

      Odvolateľka: Poľská republika (v zastúpení: M. Dowgielewicz, splnomocnený zástupca)

      Ďalší účastník konania: Komisia Európskych spoločenstiev

      Návrhy odvolateľky

               —

               zrušiť v plnom rozsahu rozsudok Súdu prvého stupňa (prvá rozšírená komora) z 10. júna 2009 vo veci T-257/04, Poľsko/Komisia,

               —

               vyhlásiť článok 3 a článok 4 ods. 3 a článok 5 ôsmu zarážku nariadenia Komisie (ES) č. 1972/2003 z 10. novembra 2003 o prechodných opatrenia prijatých v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska s ohľadom na obchod s poľnohospodárskymi výrobkami (1), v znení nariadenia Komisie (ES) č. 230/2004 z 10. februára 2004 (2), ako aj nariadenia (ES) č. 735/2004 z 20. apríla 2004 (3), za neplatné,

               —

               zaviazať Komisiu Európskych spoločenstiev na náhradu trov konania na Súde prvého stupňa a na Súdnom dvore,

               —

               postúpiť odvolanie veľkej komore.

      Odvolacie dôvody a hlavné tvrdenia

   Po prvé vytýka odvolateľka, v súvislosti s konštatovaním v napadnutom rozsudku, že žaloba týkajúca sa nariadenia č. 1972/2003 bola podaná oneskorene a musí byť teda zamietnutá ako neprípustná (body 32 až 63 napadnutého rozsudku), že:

               —

               nariadenie č. 1 o používaní jazykov v Európskom hospodárskom spoločenstve (4) a Zmluva o pristúpení boli vykladané nesprávne v rozsahu, v ktorom sa vychádzalo z toho, že lehota pre podanie žaloby o neplatnosť nariadenia č. 1972/2003 začala plynúť dňom zverejnenia tohto nariadenia v úradných jazykoch Spoločenstva pätnástich členských štátov a že začala teda plynúť pred uzávierkou zverejnenia v úradných jazykoch rozšíreného Spoločenstva,

               —

               článok 230 ods. 4 ES bol nesprávne vyložený, pretože sa vychádzalo z toho, že Poľská republika mohla ako právnická osoba na základe tohto ustanovenia podať účinne žalobu o neplatnosť nariadenia č. 1972/2003 pred pristúpením k Európskej únii,

               —

               tým, že sa Poľskej republike odoprelo právo nechať súdne preskúmať legalitu nariadenia č. 1972/2003, hoci bolo nariadenie adresované Poľsku ako členskému štátu, bola porušená zásada právneho spoločenstva a zásada účinnej súdnej ochrany,

               —

               tým, že sa Poľskej republike odoprelo právo nechať súdne preskúmať legalitu opatrenia, ktorým boli protiprávne zmenené podmienky prístupu Poľskej republiky k Európskej únii a bola narušená rovnováha práv a povinností vyplývajúcich z príslušnosti ku Spoločenstvu, bola porušená zásada solidarity a zásada dobrej viery,

               —

               Súd prvého stupňa sa dopustil procesnej chyby, pretože nepreskúmal tvrdenie Poľskej republiky týkajúce sa porušenia zásady solidarity a zásady dobrej viery, a napadnutý rozsudok dostatočne neodôvodnil.

         Po druhé, pokiaľ napadnutý rozsudok zamietol návrh na vyhlásenie časti nariadenia č. 735/2004, ktorou bolo sedem kategórií výrobkov z Poľskej republiky podriadených opatreniu podľa článku 4 ods. 3 nariadenia č. 1972/2003, za neplatnú (body 80 — 136 napadnutého rozsudku), vytýka, že:

               —

               tým, že sa vychádzalo z domnienky, že výška poplatku stanovená v článku 4 ods. 3 nariadenia č. 1972/2003 je vhodná a nevyhnutná pre dosiahnutie cieľov sporného prechodného opatrenia, hoci by na predchádzanie špekuláciám a na neutralizáciu špekulatívnych ziskov postačoval poplatok vo výške rozdielu colných sadzieb, a vzhľadom na skutočnosť, že vyšší poplatok nemohol vzhľadom na moment jeho zavedenia (11 dní pred dátumom pristúpenia) prispieť k dosiahnutiu cieľa prevencie, a neexistuje súvislosť medzi výškou zavedeného poplatku a jeho domnelými cieľmi, došlo k porušeniu článku 41 Aktu o pristúpení a zásady proporcionality,

               —

               tým, že sa predpokladalo, že výška poplatku stanoveného v článku 4 ods. 3 nariadenia č. 1972/2006 bola stanovená na základe objektívnych rozlišovacích kritérií, bola porušená zásada zákazu diskriminácie.

         Po tretie odvolateľka v časti, v ktorej napadnutý rozsudok zamietol návrh na vyhlásenie časti nariadenia č. 735/2004, ktorou bolo sedem kategórií výrobkov z Poľskej republiky zahrnutých do zoznamu výrobkov podľa článku 4 ods. 5 ôsmej zarážky nariadenia č. 1972/2003, za neplatnú (body 137 až 160 napadnutého rozsudku), vytýka, že:

               —

               tým, že sa predpokladalo, že na dosiahnutie cieľov opatrení stanovených v nariadení č. 1972/2003 je nevyhnutný výber poplatkov stanovených v článku 4 tohto nariadenia za tovar, pre ktorý platilo v Poľskej republike pred pristúpením vyššie alebo rovnako vysoké dovozné clo, ako je clo platné v Spoločenstve, bol porušený článok 41 Aktu o pristúpení a zásada proporcionality.

         Po štvrté v časti, v ktorej napadnutý rozsudok zamietol návrh na vyhlásenie časti nariadenia č. 735/2004, ktorou bolo sedem kategórií výrobkov z Poľskej republiky podriadených opatreniu podľa článku 3 nariadenia č. 1972/2003, za neplatnú (body 161 až 249 napadnutého rozsudku) odvolateľka vytýka, že:

               —

               tým, že sa vychádzalo z domnienky, že článok 3 nariadenia č. 1972/2003 je nevyhnutný na zabezpečenie praktickej účinnosti článku 4 tohto nariadenia a že tento článok mohol byť prijatý na základe článku 41 Aktu o pristúpení ako výnimka z ustanovení Aktu o pristúpení, bolo porušené právo Spoločenstva — t. j. článok 3 nariadenia č. 1972/2003 a článok 41 Aktu o pristúpení boli nesprávne vyložené a bola porušená zásada hierarchie právnych noriem,

               —

               tým, že sa predpokladalo, že odôvodnenie napadnutého prechodného opatrenia je dostatočné, bol porušený článok 253 ES,

               —

               tým, že sa predpokladalo, že prechodné opatrenia, ktoré boli prijaté na základe článku 41 aktu o pristúpení, nie je potrebné preskúmať z hľadiska ich zlučiteľnosti s článkom 25 ES, bola porušená zásada voľného pohybu tovaru,

               —

               tým, že sa považovalo za objektívne odôvodnené to, že s hospodárskym subjektom z Poľskej republiky a s hospodárskym subjektom zo Spoločenstva pätnástich členských štátov by sa zaobchádzalo rozdielne takým spôsobom, že na výrobky, ktoré by ku dňu pristúpenia podliehali dočasnému režimu a pred pristúpením by sa nachádzali vo voľnom obehu v Poľskej republike by sa uplatnila dovozná colná sadzba erga omnes, a rovnaké výrobky, ktoré sa pred pristúpením nachádzali vo voľnom obehu v Spoločenstve pätnástich členských štátov a nebola pre ne žiadaná vývozná náhrada by boli od tohto cla oslobodené, bola porušená zásada zákazu diskriminácie,

               —

               tým, že sa predpokladalo, že Spoločenstvo nevytvorilo situáciu, ktorá mohla u poľských hospodárskych subjektov zakladať dôveru, ktorá sa má chrániť, došlo k porušeniu zásady legitímnej dôvery.

      (1)  Ú. v. EÚ L 293, 11.11.2003, s. 3; Mim. vyd. 03/040, s. 474.

      (2)  Ú. v. EÚ L 39, 11.2.2004, s. 13; Mim. vyd. 03/042, s. 443.

      (3)  Ú. v. EÚ L 114, 21.4.2004, s. 13; Mim. vyd. 03/044, s. 111.

      (4)  Ú. v. ES 17, 6.10.1958, s. 385 Mim. vyd. 01/001, s. 3.


title: Vec C-525/04 P: Rozsudok Súdneho dvora (prvá komora) z  22. novembra 2007 – Španielske kráľovstvo/Komisia Európskych spoločenstiev, Lenzing AG (Odvolanie — Štátna pomoc — Nevymáhanie dlžného poistného, poplatkov a úrokov z omeškania — Prípustnosť — Kritérium súkromného veriteľa)

text:
               12.1.2008

               SK

               Úradný vestník Európskej únie

               C 8/2

         Rozsudok Súdneho dvora (prvá komora) z 22. novembra 2007 – Španielske kráľovstvo/Komisia Európskych spoločenstiev, Lenzing AG
   (Vec C-525/04 P) (1)

   (Odvolanie - Štátna pomoc - Nevymáhanie dlžného poistného, poplatkov a úrokov z omeškania - Prípustnosť - Kritérium súkromného veriteľa)
   (2008/C 8/02)
   Jazyk konania: nemčina
   Účastníci konania

      Odvolateľ: Španielske kráľovstvo (v zastúpení: J. M. Rodríguez Cárcamo, splnomocnený zástupca)

      Ďalší účastníci konania: Komisia Európskych spoločenstiev (v zastúpení: V. Kreuschitz a J. L. Buendía Sierra, splnomocnení zástupcovia, M. Núñez-Müller, Rechtsanwalt), Lenzing AG (v zastúpení: U. Soltész, Rechtsanwalt)
   Predmet veci
   Odvolanie podané proti rozsudku Súdu prvého stupňa (piata rozšírená komora) z 21. októbra 2004, Lenzing/Komisia (T-36/99), v rozsahu, v akom Súd prvého stupňa zrušil článok 1 ods. 1 rozhodnutia Komisie 1999/395/ES z 28. októbra 1998 o štátnej pomoci, ktorú Španielsko poskytlo spoločnosti Sniace SA, so sídlom v Torrelavege, Kantábria [neoficiálny preklad] (Ú. v. ES L 149, 1999, s. 40), v znení zmenenom a doplnenom rozhodnutím Komisie 2001/43/ES z 20. septembra 2000 (Ú. v. ES L 11, s. 46) – Prípustnosť žaloby o neplatnosť podanej konkurenčným podnikom príjemcu pomoci – Pojem osoby osobne dotknutej napadnutým rozhodnutím – Dohody o rozdelení a splácaní dlhov – Kritériá súkromného veriteľa
   Výrok rozsudku

               1.

               Odvolanie sa zamieta.

               2.

               Španielske kráľovstvo znáša okrem svojich vlastných trov konania tiež trovy konania Lenzing AG.

               3.

               Komisia Európskych spoločenstiev znáša svoje vlastné trovy konania.

      (1)  Ú. v. EÚ C 69, 19.3.2005.


title: Vec T-373/04: Rozsudok Súdu prvého stupňa z  25. júla 2006 – Fries Guggenheim/Cedefop ( Európske stredisko pre rozvoj odborného vzdelávania — Funkcie riaditeľov oblasti — Obsadenie funkcií na základe preradenia — Neuskutočnenie výberového konania )

text:
               16.9.2006

               SK

               Úradný vestník Európskej únie

               C 224/39

         Rozsudok Súdu prvého stupňa z 25. júla 2006 – Fries Guggenheim/Cedefop
   (Vec T-373/04) (1)

   („Európske stredisko pre rozvoj odborného vzdelávania - Funkcie riaditeľov oblasti - Obsadenie funkcií na základe preradenia - Neuskutočnenie výberového konania“)
   (2006/C 224/84)
   Jazyk konania: francúzština
   Účastníci konania

      Žalobca: Éric Mathias Fries Guggenheim (Solún, Grécko) (v zastúpení: M.-A. Lucas, advokát)

      Žalovaný: Európske stredisko pre rozvoj odborného vzdelávania (Cedefop) (v zastúpení: B. Wägenbaur, advokát)
   Predmet veci
   Návrh na zrušenie rozhodnutí riaditeľa Cedefop z 28. januára 2004 o vymenovaní riaditeľov oblasti (Heads of Area)
   Výrok rozsudku

               1.

               Rozhodnutia riaditeľa Európskeho strediska pre rozvoj odborného vzdelávania (Cedefop) z 28. januára 2004 o vymenovaní riaditeľov oblastí A až D sa zrušujú.

               2.

               Cedefop je povinný nahradiť trovy konania.

      (1)  Ú. v. EÚ C 284, 20.11.2004.


title: Vec T-216/12: Rozsudok Všeobecného súdu zo 6. októbra 2015 – Technion a Technion Research & Development Foundation/Komisia („Finančná pomoc — Šiesty rámcový program pre výskum, technologický rozvoj a demonštračné činnosti — Vymáhanie súm, ktoré Komisia vyplatila v rámci zmluvy o výskume, na základe záverov finančného auditu — Započítanie pohľadávok — Čiastočná zmena kvalifikácie žaloby — Návrh na určenie neexistencie zmluvnej pohľadávky — Arbitrážna doložka — Oprávnené náklady — Bezdôvodné obohatenie — Povinnosť odôvodnenia“)

text:
               30.11.2015

               SK

               Úradný vestník Európskej únie

               C 398/27

         Rozsudok Všeobecného súdu zo 6. októbra 2015 – Technion a Technion Research & Development Foundation/Komisia
   (Vec T-216/12) (1)

   ((„Finančná pomoc - Šiesty rámcový program pre výskum, technologický rozvoj a demonštračné činnosti - Vymáhanie súm, ktoré Komisia vyplatila v rámci zmluvy o výskume, na základe záverov finančného auditu - Započítanie pohľadávok - Čiastočná zmena kvalifikácie žaloby - Návrh na určenie neexistencie zmluvnej pohľadávky - Arbitrážna doložka - Oprávnené náklady - Bezdôvodné obohatenie - Povinnosť odôvodnenia“))
   (2015/C 398/37)
   Jazyk konania: francúzština

      Účastníci konania

      Žalobcovia: Technion – Israel Institute of Technology (Haifa, Izrael) a Technion Research & Development Foundation Ltd (Haifa) (v zastúpení: D. Grisay, avocat)

      Žalovaná: Európska komisia (v zastúpení: D. Calciu a F. Moro, splnomocnené zástupkyne, za právnej pomoci pôvodne L. Defalque a S. Woog, neskôr L. Defalque a J. Thiry, avocats)

      Predmet veci

   Na jednej strane návrh podaný na základe článku 263 ZFEÚ na zrušenie rozhodnutia Komisie o započítaní, ktoré obsahuje list z 13. marca 2012 adresovaný inštitútu Technion – Israel Institute of Technology, týkajúceho sa vymáhania sumy 97  118,69 eura, ktorá zodpovedá výške zaplatených súm s úrokmi podľa zmluvy č. 034984 (Mosaica), na základe záverov finančného auditu týkajúceho sa najmä tejto zmluvy, uzavretej v rámci šiesteho rámcového programu Európskeho spoločenstva pre výskum, technologický vývoj a demonštračné činnosti prispievajúce k vytvoreniu európskeho výskumného priestoru a k inovácii (2002 – 2006), a na druhej strane návrh podaný na základe článku 272 ZFEÚ na určenie neexistencie pohľadávky, ktorú má údajne Komisia voči inštitútu Technion na základe zmluvy Mosaica a ktorá je predmetom sporného započítania

      Výrok rozsudku

               1.

               Žaloba sa zamieta.

               2.

               Technion – Israel Institute of Technology a Technion Research & Development Foundation Ltd sú povinní nahradiť trovy konania.

      (1)  Ú. v. EÚ C 243, 11.8.2012.


title: Vec F-93/07: Rozsudok Súdu pre verejnú službu (tretia komora) z  11. decembra 2008 – Beatriz Acosta Iborra a i./Komisia (Verejná služba — Úradníci — Povýšenie — Povyšovanie za rok 2006 — Schopnosť pracovať v treťom jazyku)

text:
               21.2.2009

               SK

               Úradný vestník Európskej únie

               C 44/72

         Rozsudok Súdu pre verejnú službu (tretia komora) z 11. decembra 2008 – Beatriz Acosta Iborra a i./Komisia
   (Vec F-93/07) (1)

   (Verejná služba - Úradníci - Povýšenie - Povyšovanie za rok 2006 - Schopnosť pracovať v treťom jazyku)
   (2009/C 44/126)
   Jazyk konania: francúzština
   Účastníci konania

      Žalobcovia: Beatriz Acosta Iborra (Alkmaar, Holandsko) a deväť ďalších úradníkov Komisie (v zastúpení: N. Lhoëst, neskôr N. Lhoëst a S. Fernández Menéndez, advokáti)

      Žalovaná: Komisia Európskych spoločenstiev (v zastúpení: C. Berardis-Kayser a G. Berscheid, splnomocnení zástupcovia)

      Vedľajší účastník: Rada Európskej únie (v zastúpení: I. Šulce a M. Simm, splnomocnení zástupcovia)
   Predmet veci
   Zrušiť rozhodnutie o nepovýšení žalobcov v rámci povyšovania za rok 2006, pretože nepreukázali svoju schopnosť pracovať v treťom jazyku
   Výrok rozsudku

               1.

               Rozhodnutia o nepovýšení pani Iborrovej a deviatich ďalších úradníkov Komisie Európskych spoločenstiev, ktorých mená sú uvedené v prílohe tohto rozsudku, v rámci povyšovania za rok 2006 sa zrušujú.

               2.

               Komisia Európskych spoločenstiev znáša svoje vlastné tvory konania, ako aj trovy konania žalobcov.

               3.

               Rada Európskej únie znáša svoje vlastné tvory konania.

      (1)  Ú. v. EÚ C 283, 24.11.2007, s. 44.


title: Vec T-391/07: Žaloba podaná 15. októbra 2007 – Alber/ÚHVT (Časť rukoväte)

text:
               22.12.2007

               SK

               Úradný vestník Európskej únie

               C 315/41

         Žaloba podaná 15. októbra 2007 – Alber/ÚHVT (Časť rukoväte)
   (Vec T-391/07)
   (2007/C 315/78)
   Jazyk konania: nemčina
   Účastníci konania

      Žalobca: Alfons Alber (Vöran, Taliansko) (v zastúpení: S. Schneller, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu

               —

               zrušiť rozhodnutie odvolacieho senátu Úradu pre harmonizáciu vnútorného trhu zo 16. augusta 2007 a rozhodnutie Úradu pre harmonizáciu vnútorného trhu zo 16. januára 2007 v rozsahu, v akom sa zamietla prihláška ochrannej známky Spoločenstva č. 4 396 727, pokiaľ ide o výrobky „ručné nástroje a náradie na poľnohospodárske, záhradnícke a lesnícke účely, vrátane záhradníckych nožníc, nožníc na stromy a nožníc na živé ploty; ručné strihacie nástroje“,

               —

               uskutočniť ústnu časť konania pred Súdom prvého stupňa,

               —

               zaviazať žalovaného na náhradu trov konania,

               —

               subsidiárne, vrátiť vec na rozhodnutie Úradu pre harmonizáciu vnútorného trhu.

         Žalobné dôvody a hlavné tvrdenia

      Prihlasovaná ochranná známka: trojrozmerná ochranná známka „Časť rukoväte“ pre výrobky zaradené do tried 6 a 8 (prihláška č. 4 396 727).

      Rozhodnutie prieskumového pracovníka: čiastočné zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie zásady preskúmania skutočností ex offo podľa článku 74 ods. 1 nariadenia č. 40/94 (1), ako aj porušenie článku 7 toho istého nariadenia. Subsidiárne nedostatok odôvodnenia podľa článku 73 ods. 1 nariadenia č. 40/94.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).


title: Vec T-718/16: Žaloba podaná 4. októbra 2016 – Mad Dogg Athletics/EUIPO – Aerospinning Master Franchising (SPINNING)

text:
               12.12.2016

               SK

               Úradný vestník Európskej únie

               C 462/30

         Žaloba podaná 4. októbra 2016 – Mad Dogg Athletics/EUIPO – Aerospinning Master Franchising (SPINNING)
   (Vec T-718/16)
   (2016/C 462/39)
   Jazyk, v ktorom bola podaná žaloba: nemčina

      Účastníci konania

      Žalobkyňa: Mad Dogg Athletics, Inc. (Venice, Kalifornia, Spojené štáty) (v zastúpení: J. Steinberg, Rechtsanwalt)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Aerospinning Master Franchising Ltd. s. r. o. (Praha, Česká republika)

      Údaje týkajúce sa konania pred EUIPO

      Majiteľ spornej ochrannej známky: žalobkyňa.

      Dotknutá sporná ochranná známka: slovná ochranná známka Európskej únie „SPINNING“ – Ochranná známka Európskej únie č. 175 117.

      Konanie pred EUIPO: konanie vo veci zrušenia.

      Napadnuté rozhodnutie: rozhodnutie piateho odvolacieho senátu EUIPO z 21. júla 2016 vo veci R 2375/2014-5.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie v rozsahu, v akom bola zrušená ochranná známka Európskej únie č. 000175117 „SPINNING“ pre tovary „posilňovacie stroje“ v triede 28 a pre „služby osobných trénerov (fitnes cvičenie)“ v triede 41,

               —

               uložil EUIPO povinnosť nahradiť trovy konania.

      Uvádzané žalobné dôvody

               —

               porušenie článku 51 ods. 1 písm. b) nariadenia č. 207/2009,

               —

               porušenie článku 41 ods. 2 písm. a) Charty základných práv Európskej únie,

               —

               porušenie článku 41 ods. 2 písm. c) Charty základných práv Európskej únie.


title: Vec T-91/09 P: Rozsudok Všeobecného súdu z  1. septembra 2010 — Skareby/Komisia ( „Odvolanie — Verejná služba — Úradníci — Hodnotenie — Správa o služobnom postupe — Hodnotené obdobie 2005 — Zjednodušená správa o služobnom postupe za hodnotené obdobie od januára do septembra 2005 — Úplne prebratie posúdenia uvedeného v správe o služobnom postupe za rok 2004 čiastočne zrušeného po vydaní napadnutého rozsudku“ )

text:
               23.10.2010

               SK

               Úradný vestník Európskej únie

               C 288/38

      Rozsudok Všeobecného súdu z 1. septembra 2010 — Skareby/Komisia
      (Vec T-91/09 P) (1)

      (Odvolanie - Verejná služba - Úradníci - Hodnotenie - Správa o služobnom postupe - Hodnotené obdobie 2005 - Zjednodušená správa o služobnom postupe za hodnotené obdobie od januára do septembra 2005 - Úplne prebratie posúdenia uvedeného v správe o služobnom postupe za rok 2004 čiastočne zrušeného po vydaní napadnutého rozsudku)
      (2010/C 288/73)
      Jazyk konania: francúzština

         Účastníci konania

         Odvolateľka: Carina Skareby (Louvain, Belgicko) (v zastúpení: S. Rodrigues a C. Bernard-Glanz, advokáti)

         Ďalší účastník konania: Európska komisia (v zastúpení: G. Berscheid a J. Baquero Cruz, splnomocnení zástupcovia)

         Predmet veci

      Odvolanie podané proti rozsudku Súdu pre verejnú službu Európskej únie (prvá komora) z 15. marca 2008, Skareby/Komisia, (F-34/07, zatiaľ neuverejnený v Zbierke), ktorým sa navrhuje zrušenie uvedeného rozsudku

         Výrok rozsudku

                  1.

                  Rozsudok Súdu pre verejnú službu Európskej únie (prvá komora) z 15. decembra 2008, Skareby/Komisia (F-34/07, zatiaľ neuverejnený v Zbierke), sa zrušuje v rozsahu, v akom Súd pre verejnú službu zamietol výhradu založenú na tom, že správa o služobnom postupe neobsahovala hodnotenie výkonnosti Cariny Skareby v období od januára do septembra 2005.

                  2.

                  Rozhodnutie z 18. júla 2006, ktorým bola prijatá správa o služobnom postupe Cariny Skareby za obdobie od 1. januára do 31. decembra 2005, sa zrušuje v rozsahu, v ktorom sa týka bodu 6.1 s názvom „Výkonnosť“.

                  3.

                  Žaloba podaná na Súd pre verejnú službu vo veci F-34/07 sa vo zvyšnej časti zamieta.

                  4.

                  Európska Komisia je povinná nahradiť trovy tohto konania, ako aj konania pred Súdom pre verejnú službu.

         (1)  Ú. v. EÚ C 102, 1.5.2009.


title: Vec C-478/07: Návrh na začatie prejudiciálneho konania, ktorý podal Handelsgericht Wien (Rakúsko) 25. októbra 2007 – Budějovický Budvar, národní podnik/Rudolf Ammersin GmbH

text:
               26.1.2008

               SK

               Úradný vestník Európskej únie

               C 22/24

         Návrh na začatie prejudiciálneho konania, ktorý podal Handelsgericht Wien (Rakúsko) 25. októbra 2007 – Budějovický Budvar, národní podnik/Rudolf Ammersin GmbH
   (Vec C-478/07)
   (2008/C 22/45)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Handelsgericht Wien
   Účastníci konania pred vnútroštátnym súdom

      Žalobca: Budějovický Budvar, národní podnik

      Žalovaný: Rudolf Ammersin GmbH
   Prejudiciálne otázky

               1.

               Súdny dvor v rozsudku z 18. novembra 2003, C-216/01, Zb. s. I-13617 v súvislosti so zlučiteľnosťou ochrany označenia ako zemepisného označenia, ktoré v krajine pôvodu nie je ani názvom miesta, ani názvom oblasti, s článkom 28 Zmluvy ES formuloval požiadavky, v zmysle ktorých takéto označenie

                           —

                           podľa skutkových okolností a

                           —

                           pojmového chápania prevládajúceho v krajine pôvodu musí označovať oblasť alebo miesto v tomto štáte

                           —

                           a jeho ochrana musí byť oprávnená v zmysle kritérií článku 30 ES.

                     Znamenajú tieto požiadavky,

                           1.1

                           že označenie ako také spĺňa funkciu konkrétneho zemepisného odkazu na určité miesto alebo určitú oblasť alebo postačuje, ak označenie v spojení s výrobkom označeným takýmto spôsobom je schopné spotrebiteľovi naznačiť, že takto označený výrobok pochádza z určitého miesta alebo určitej oblasti v krajine pôvodu;

                           1.2

                           že u týchto troch požiadaviek musí ísť o osobitne preskúmateľné a kumulatívne splniteľné požiadavky;

                           1.3

                           že pri skúmaní pojmového chápania v krajine pôvodu sa musí uskutočniť anketa medzi spotrebiteľmi a – v prípade, že áno – je pre ochranu potrebný nízky, stredný alebo vysoký stupeň známosti a spojitosti;

                           1.4

                           že v skutočnosti označenie ako zemepisné označenie používajú viaceré podniky v krajine pôvodu, a nie iba jeden podnik a používanie ako ochrannej známky zo strany jediného podniku je v rozpore s ochranou?

               2.

               Skutočnosť, že označenie nebolo zapísané alebo prihlásené ani v rámci lehoty šesť mesiacov, stanovenej v nariadení Komisie (ES) č. 918/2004 z 29. apríla 2004, ktorým sa uvádzajú prechodné opatrenia o ochrane zemepisných označení a označení pôvodu poľnohospodárskych výrobkov a potravín v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (1) alebo zapísané a prihlásené iným spôsobom v rámci nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2) má za následok, že existujúca vnútroštátna ochrana, respektíve v každom prípade bilaterálna ochrana rozšírená v inom členskom štáte, je neúčinná, ak pri označení ide o kvalifikované zemepisné označenie podľa vnútroštátneho práva štátu pôvodu?

               3.

               Skutočnosť, že v rámci Zmluvy o pristúpení medzi členskými štátmi Európskej únie a novým členským štátom bola zo strany tohto členského štátu požadovaná ochrana viacerých kvalifikovaných zemepisných označení pre potraviny podľa nariadenia (ES) č. 510/2006 má za následok, že vnútroštátnu, respektíve v každom prípade bilaterálnu, ochranu iného označenia toho istého výrobku, rozšírenú v inom členskom štáte, už nemožno považovať za platnú a nariadenie (ES) č. 510/2006 má v tomto rozsahu výlučný účinok?

      (1)  Ú. v. EÚ L 163, s. 88; Mim. vyd. 03/046, s. 255.

      (2)  Ú. v. EÚ L 93, s. 12.


title: Vec C-251/05: Návrh na začatie prejudiciálneho konania podaný uznesením Court of Appeal (Anglicko a Wales), Civil Division, z 21. júla 2004, ktorý súvisí s konaním: Talacre Beach Caravan Sales Ltd proti Commissioners of Customs and Excise

text:
               20.8.2005

               SK

               Úradný vestník Európskej únie

               C 205/10

         Návrh na začatie prejudiciálneho konania podaný uznesením Court of Appeal (Anglicko a Wales), Civil Division, z 21. júla 2004, ktorý súvisí s konaním: Talacre Beach Caravan Sales Ltd proti Commissioners of Customs and Excise
   (Vec C-251/05)
   (2005/C 205/19)
   Jazyk konania: angličtina
   Court of Appeal (Anglicko a Wales), Civil Division, podal uznesením z 21. júla 2004 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Talacre Beach Caravan Sales Ltd proti Commissioners of Customs and Excise a bol doručený kancelárii Súdneho dvora 14. júna 2005.
   Court of Appeal (Anglicko a Wales), Civil Division, žiada Súdny dvor, aby rozhodol o tejto otázke:
   Pokiaľ členský štát podľa článku 28 ods. 2 písm. a) Šiestej smernice Rady (77/388/EHS) (1) prostredníctvom svojej vnútroštátnej právnej úpravy uplatnil právo na výnimku s cieľom uplatniť nulovú sadzbu na dodávku určených tovarov, ale v tej istej právnej úprave určil tovary, pre ktoré nemá platiť nulová sadzba („vyňaté tovary“), bráni skutočnosť, že ide jedinú dodávku tovarov (spolu s vyňatými tovarmi), členskému štátu v tom, aby uložil na dodávku vyňatých tovarov DPH v štandardnej sadzbe?

      (1)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia Ú. v. ES L 145, 13.6.1977, s. 1.


title: Vec T-822/16: Žaloba podaná 21. novembra 2016 – Kik Textilien und Non-Food/EUIPO – FF Group Romania (_kix)

text:
               23.1.2017

               SK

               Úradný vestník Európskej únie

               C 22/50

         Žaloba podaná 21. novembra 2016 – Kik Textilien und Non-Food/EUIPO – FF Group Romania (_kix)
   (Vec T-822/16)
   (2017/C 022/68)
   Jazyk, v ktorom bola podaná žaloba: nemčina

      Účastníci konania

      Žalobkyňa: KiK Textilien und Non-Food GmbH (Bönen, Nemecko) (v zastúpení: S. Körber a L. Pechan, advokáti)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: FF Group Romania SRL (Bukurešť, Rumunsko)

      Údaje týkajúce sa konania pred EUIPO

      Majiteľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: obrazová ochranná známka Európskej únie obsahujúca slovný prvok „_kix“ – ochranná známka Európskej únie č. 12 517 901.

      Konanie pred EUIPO: námietkové konanie.

      Napadnuté rozhodnutie: rozhodnutie štvrtého odvolacieho senátu EUIPO zo 6. septembra 2016 vo veci R 2323/2015-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO a v prípade potreby ďalšiemu účastníkovi konania pred odvolacím senátom povinnosť nahradiť trovy konania, vrátane trov odvolacieho konania.

      Uvádzané žalobné dôvody

               —

               porušenie článku 75 prvej vety nariadenia č. 207/2009,

               —

               porušenie článku 42 ods. 2 a 3 v spojení s článkom 15 nariadenia č. 207/2009.


title: Vec T-4/12: Rozsudok Všeobecného súdu z  5. decembra 2013 — Olive Line International/ÚHVT — Carapelli Firenze (Maestro de Oliva) [ „Ochranná známka Spoločenstva — Námietkové konanie — Medzinárodný zápis, v ktorom je vyznačené Európske spoločenstvo — Obrazová ochranná známka Maestro de Oliva — Skoršia národná slovná ochranná známka MAESTRO — Riadne používanie skoršej ochrannej známky — Pravdepodobnosť zámeny — Článok 8 ods. 1 písm. b) a článok 15 ods. 1 písm. a) nariadenia (ES) č. 207/2009“ ]

text:
               25.1.2014

               SK

               Úradný vestník Európskej únie

               C 24/20

         Rozsudok Všeobecného súdu z 5. decembra 2013 — Olive Line International/ÚHVT — Carapelli Firenze (Maestro de Oliva)
   (Vec T-4/12) (1)

   (Ochranná známka Spoločenstva - Námietkové konanie - Medzinárodný zápis, v ktorom je vyznačené Európske spoločenstvo - Obrazová ochranná známka Maestro de Oliva - Skoršia národná slovná ochranná známka MAESTRO - Riadne používanie skoršej ochrannej známky - Pravdepodobnosť zámeny - Článok 8 ods. 1 písm. b) a článok 15 ods. 1 písm. a) nariadenia (ES) č. 207/2009)
   2014/C 24/34
   Jazyk konania: španielčina

      Účastníci konania

      Žalobkyňa: Olive Line International, SL (Madrid, Španielsko) (v zastúpení: M. Aznar Alonso, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: O. Mondéjar Ortuño, splnomocnený zástupca)

      Ďalší účastník konania pred odvolacím senátom ÚHVT: Carapelli Firenze SpA (Tavarnelle Val di Pesa, Taliansko)

      Predmet veci

   Žaloba podaná proti rozhodnutiu druhého odvolacieho senátu ÚHVT z 21. septembra 2011 (vec R 1612/2010-2) týkajúcemu sa námietkového konania medzi Carapelli Firenze SpA a Olive Line International, SL

      Výrok rozsudku

               1.

               Žaloba sa zamieta.

               2.

               Olive Line International, SL, je povinná nahradiť trovy konania.

      (1)  Ú. v. EÚ C 89, 24.3.2012.


title: Vec C-454/14: Rozsudok Súdneho dvora (ôsma komora) z 25. februára 2016 – Európska komisia/Španielske kráľovstvo (Nesplnenie povinnosti členským štátom — Životné prostredie — Smernica 1999/31/ES — Článok 14 — Skládkovanie odpadu — Nesúlad existujúcich skládok — Postup uzatvárania skládky a starostlivosti o skládku po jej uzatvorení)

text:
               25.4.2016

               SK

               Úradný vestník Európskej únie

               C 145/10

         Rozsudok Súdneho dvora (ôsma komora) z 25. februára 2016 – Európska komisia/Španielske kráľovstvo
   (Vec C-454/14) (1)

   ((Nesplnenie povinnosti členským štátom - Životné prostredie - Smernica 1999/31/ES - Článok 14 - Skládkovanie odpadu - Nesúlad existujúcich skládok - Postup uzatvárania skládky a starostlivosti o skládku po jej uzatvorení))
   (2016/C 145/11)
   Jazyk konania: španielčina

      Účastníci konania

      Žalobkyňa: Európska komisia (v zastúpení: L. Pignataro-Nolin, E. Sanfrutos Cano a D. Loma-Osorio Lerena, splnomocnení zástupcovia)

      Žalovaný: Španielske kráľovstvo (v zastúpení: L. Banciella Rodríguez-Miñón, splnomocnený zástupca)

      Výrok rozsudku

               1.

               Neprijatím pre každú z dotknutých skládok odpadov, a to konkrétne pre skládky Ortuella (Baskicko), Zurita a Juan Grande (Kanárske ostrovy), opatrení potrebných na to, aby prevádzkovateľovi bolo uložené vypracovať plán úpravy skládky a zabezpečiť úplné vykonanie tohto plánu v súlade s požiadavkami smernice Rady 1999/31/ES z 26. apríla 1999 o skládkach odpadov, s výnimkou požiadaviek uvedených v bode 1 prílohy I uvedenej smernice, v lehote ôsmich rokov od dátumu uvedeného v článku 18 ods. 1 smernice Rady 1999/31/ES z 26. apríla 1999 o skládkach odpadov, si Španielske kráľovstvo v prípade každej z uvedených skládok odpadov nesplnilo povinnosti, ktoré mu vyplývajú z článku 14 písm. c) uvedenej smernice.

               2.

               Neprijatím pre každú z dotknutých skládok odpadov, a to konkrétne pre skládky Vélez Rubio (Almería), Alcolea de Cinca (Huesca), Sariñena (Huesca), Tamarite de Litera (Huesca), Somontano – Barbastro (Huesca), Barranco de Sedases (Fraga, Huesca), Barranco Seco (Puntallana, La Palma), Jumilla (Murcia) a Legazpia (Guipuzkoa), Sierra Valleja (Arcos de la Frontera, Cádiz), Carretera Pantano del Rumblar (Baños de la Encina, Jaén), Barranco de la Cueva (Bélmez de la Moraleda, Jaén), Cerrajón (Castillo de Locubín, Jaén), Las Canteras (Jimena y Bedmar, Jaén), Hoya del Pino (Siles, Jaén), Bellavista (Finca El Coronel, Alcalá de Guadaira, Sevilla), El Patarín (Alcalá de Guadaira, Sevilla), Carretera de Arahal-Morón de la Frontera (Arahal, Sevilla), Carretera de Almadén de la Plata (Cazalla de la Sierra, Sevilla), El Chaparral (Écija, Sevilla), Carretera A-92, KM 57,5 (Morón de la Frontera, Sevilla), Carretera 3118 Fuente Leona – Cumbres mayores (Colina Barragona, Huelva), Llanos del Campo (Grazalema – Benamahoma, Cádiz) Andrada Baja (Alcalá de Guadaira, Sevilla), Carretera de los Villares (Andújar, Jaén), La Chacona (Cabra, Córdoba) a El Chaparral – La Sombrerera (Puerto Serrano, Cádiz) opatrení potrebných na to, aby boli čo najskôr v súlade s článkom 7 ods. 1 písm. g) a článkom 13 smernice 1999/31/ES uzatvorené tie skládky, ktorým nebolo podľa článku 8 uvedenej smernice vydané povolenie pokračovať v prevádzke, si Španielske kráľovstvo v prípade každej z uvedených skládok odpadov nesplnilo povinnosti, ktoré mu vyplývajú z článku 14 písm. b) uvedenej smernice.

               3.

               Španielske kráľovstvo je povinné nahradiť trovy konania.

      (1)  Ú. v. EÚ C 448, 15.12.2014.


title: Vec T-236/16: Rozsudok Všeobecného súdu z 22. júna 2017 – Biogena Naturprodukte/EUIPO (ZUM wohl) („Ochranná známka Európskej únie — Prihláška obrazovej ochrannej známky Európskej únie ZUM wohl — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009 — Odkaz na vyjadrenie predložené odvolaciemu senátu zopakované v žalobe — Dôkazy priložené k žiadosti o nariadenie pojednávania“)

text:
               7.8.2017

               SK

               Úradný vestník Európskej únie

               C 256/24

         Rozsudok Všeobecného súdu z 22. júna 2017 – Biogena Naturprodukte/EUIPO (ZUM wohl)
   (Vec T-236/16) (1)

   ((„Ochranná známka Európskej únie - Prihláška obrazovej ochrannej známky Európskej únie ZUM wohl - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009 - Odkaz na vyjadrenie predložené odvolaciemu senátu zopakované v žalobe - Dôkazy priložené k žiadosti o nariadenie pojednávania“))
   (2017/C 256/27)
   Jazyk konania: nemčina

      Účastníci konania

      Žalobkyňa: Biogena Naturprodukte GmbH & Co KG (Salzburg, Rakúsko) (v zastúpení: I. Schiffer a G. Hermann, avocats)

      Žalovaný: Úrad Európskej únie pre duševné vlastníctvo (v zastúpení: S. Hanne, splnomocnený zástupca)

      Predmet veci

   Žaloba podaná proti rozhodnutiu prvého odvolacieho senátu EUIPO z 23. februára 2016 (vec R 1982/2015-1) týkajúcemu sa prihlášky obrazového označenia ZUM wohl ako ochrannej známky Európskej únie

      Výrok rozsudku

               1.

               Žaloba sa zamieta.

               2.

               Biogena Naturprodukte GmbH & Co. KG je povinná nahradiť trovy konania.

      (1)  Ú. v. EÚ C 243, 4.7.2016.


title: Vec T-546/13: Žaloba podaná 20. októbra 2013 — Šumelj a iní/Európska únia

text:
               14.12.2013

               SK

               Úradný vestník Európskej únie

               C 367/34

         Žaloba podaná 20. októbra 2013 — Šumelj a iní/Európska únia
   (Vec T-546/13)
   2013/C 367/60
   Jazyk konania: chorvátčina

      Účastníci konania

      Žalobcovia: Ante Šumelj (Záhreb, Chorvátsko), Dubravka Bašljan (Záhreb), Đurđica Crnčević (Sv. Ivan Zelina, Chorvátsko), Miroslav Lovreković (Križevci, Chorvátsko) (v zastúpení: Mato Krmek, advokát)

      Žalovaná: Európska únia

      Návrhy

   Žalobcovia navrhujú, aby Všeobecný súd:

               —

               vyhlásil medzitýmny rozsudok, ktorým určí, že Európska komisia si nesplnila povinnosť dohliadať na plnenie Zmluvy o pristúpení Chorvátskej republiky k Európskej únii, ktorú jej ukladá článok 36 Aktu o pristúpení (príloha VII, bod 1) v časti týkajúcej sa zavedenia služby súdnych vykonávateľov do súdneho systému Chorvátskej republiky,

               —

               zaviazal Európsku úniu na náhradu škody, ktorá vznikla žalobcom (majetkovej a nemajetkovej) v zmysle mimozmluvnej zodpovednosti Európskej únie v súlade s článkom 340 ods. 2 ZFEÚ,

               —

               zaviazal Európsku úniu na náhradu trov tohto konania,

               —

               na doplnenie žalobcovia žiadajú Všeobecný súd, aby rozhodnutie o výške náhrady škody odložil až do právoplatnosti medzitýmneho rozsudku v tomto konaní.

      Dôvody a hlavné tvrdenia

   Na podporu svojej žaloby žalobcovia uvádzajú tri žalobné dôvody.

               1.

               Prvý žalobný dôvod založený na tom, že Európska komisia porušila článok 36 Aktu o pristúpení (príloha VII, bod 1), ktorý je neoddeliteľnou súčasťou Zmluvy o pristúpení k Európskej únii, uzavretej medzi Chorvátskou republikou a členskými štátmi Európskej únie [Narodne novine — Međunarodni ugovori broj 2/12 (Úradný vestník — Medzinárodné zmluvy)] tým, že nezabránila zrušeniu zákonov, ktorými sa vytvára a upravuje povolanie súdneho vykonávateľa, ktoré Chorvátska republika prijala počas rokovaní o pristúpení k Európskej únii. Článok 36 Aktu o pristúpení ukladá Komisii povinnosť dohľadu (monitoring) nad všetkými záväzkami, ktoré Chorvátska republika prijala počas vyjednávaní o pristúpení k Európskej únii a teda nad prebratými právnymi záväzkami Chorvátskej republiky zriadiť službu súdnych vykonávateľov a vytvoriť všetky podmienky potrebné na úplné zavedenie tejto služby do chorvátskeho právneho poriadku najneskôr do 1. januára 2012.

               2.

               Druhý žalobný dôvod založený na tom, že uvedeným porušením Európska komisia spôsobila priamo škodu žalobcom, ktorí by boli vymenovaní na miesta súdnych vykonávateľov a ktorí mali legitímnu dôveru, že 1. januára 2012 nastúpia do služby.

               3.

               Tretí žalobný dôvod založený na tom, že nesplnením povinnosti, ktoré jej ukladá Zmluva o pristúpení, Komisia zjavne a závažne prekročila hranice právomoci posúdenia, ktorú má a porušením legitímnej dôvery žalobcov (menovaných za súdnych vykonávateľov) im spôsobila značnú majetkovú a nemajetkovú škodu, ktorú má nahradiť v súlade s článkom 340 ods. 2 ZFEÚ.


title: Vec C-336/11: Rozsudok Súdneho dvora (ôsma komora) z  19. júla 2012 (návrh na začatie prejudiciálneho konania, ktorý podal Cour d’appel de Lyon — Francúzsko) — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon a Administration des douanes et droits indirects/Société Rohm & Haas Electronic Materials CMP Europe GmbH, Rohm & Haas Europe SARL a Société Rohm & Haas Europe Trading APS-UK Branch [Spoločný colný sadzobník — Colné zaradenie — Kombinovaná nomenklatúra — Leštiace vankúšiky určené výhradne na stroj na leštenie doštičiek z polovodičových materiálov — Položky sadzobníka 3919 a  8466 (alebo 8486 ) — Pojmy „časti a súčasti“ alebo „príslušenstvo“ ]

text:
               29.9.2012

               SK

               Úradný vestník Európskej únie

               C 295/14

         Rozsudok Súdneho dvora (ôsma komora) z 19. júla 2012 (návrh na začatie prejudiciálneho konania, ktorý podal Cour d’appel de Lyon — Francúzsko) — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon a Administration des douanes et droits indirects/Société Rohm & Haas Electronic Materials CMP Europe GmbH, Rohm & Haas Europe SARL a Société Rohm & Haas Europe Trading APS-UK Branch
   (Vec C-336/11) (1)

   (Spoločný colný sadzobník - Colné zaradenie - Kombinovaná nomenklatúra - Leštiace vankúšiky určené výhradne na stroj na leštenie doštičiek z polovodičových materiálov - Položky sadzobníka 3919 a 8466 (alebo 8486) - Pojmy „časti a súčasti“ alebo „príslušenstvo“)
   2012/C 295/23
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour d’appel de Lyon

      Účastníci konania pred vnútroštátnym súdom

      Žalobcovia: Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon a Administration des douanes et droits indirects

      Žalované: Société Rohm & Haas Electronic Materials CMP Europe GmbH, Rohm & Haas Europe SARL a Société Rohm & Haas Europe Trading APS-UK Branch

      Predmet veci

   Návrh na začatie prejudiciálneho konania — Cour d’appel de Lyon — Výklad prílohy I nariadenia Rady (EHS) č. 2658/87 z 23. júla 1987, ktoré sa týka tarifnej a štatistickej nomenklatúry a spoločnej colnej tarify (Ú. v. ES L 256, s. 1; Mim. vyd. 02/002, s. 382.), zmeneného a doplneného nariadením Komisie (ES) č. 1549/2006 zo 17. októbra 2006 (Ú. v. EÚ L 301, s. 1) a nariadením Komisie (ES) č. 1214/2007 z 20. septembra 2007 (Ú. v. EÚ L 286, s. 1) — Leštiace vankúšiky určené výhradne na stroj na leštenie doštičiek z polovodičových materiálov — Tarifné položky 3919 a 8466 — Pojmy „časti“ alebo „vymeniteľné nástroje“ — Oslobodenie — Vrátenie cla

      Výrok rozsudku

   Kombinovaná nomenklatúra uvedená v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku v znení nariadení, ktorými sa mení a dopĺňa príloha I nariadenia č. 2658/87, t. j. nariadení Komisie (ES) č. 1789/2003 z 11. septembra 2003, 1810/2004 zo 7. septembra 2004, 1719/2005 z 27. októbra 2005 a 1549/2006 zo 17. októbra 2006, sa má vykladať v tom zmysle, že leštiace vankúšiky určené na leštiaci stroj na obrábanie polovodičových materiálov — ktorý ako taký patrí do tarifnej položky 8464 (alebo do položky 8486 KN od 1. januára 2007) — dovážané oddelene od tohto stroja, ktoré majú podobu kotúčov perforovaných v strede, skladajú sa z tvrdej polyuretánovej vrstvy, vrstvy polyuretánovej peny, vrstvy lepidla a ochrannej plastovej fólie, neobsahujú nijakú kovovú časť ani abrazívnu látku, používajú sa v kombinácii s abrazívnou tekutinou na leštenie „waferov“ a treba ich vymieňať vo frekvencii určenej stupňom ich opotrebovania, patria do podpoložky 3919 90 10 ako samolepiace ploché, iné ako pravouhlé tvary z plastov.

      (1)  Ú. v. EÚ C 269, 10.9.2011.


title: Vec F-114/05: Rozsudok Súdu pre verejnú službu (druhá komora) z  19. októbra 2006 – Combescot/Komisia (Úradníci — Žaloba — Lehoty — Implicitné rozhodnutie o zamietnutí — Výslovné rozhodnutie doručené neskôr, na základe ktorého nezačína opätovne plynúť lehota na podanie žaloby — Záujem konať — Neprípustnosť)

text:
               2.12.2006

               SK

               Úradný vestník Európskej únie

               C 294/65

         Rozsudok Súdu pre verejnú službu (druhá komora) z 19. októbra 2006 – Combescot/Komisia
   (Vec F-114/05) (1)

   (Úradníci - Žaloba - Lehoty - Implicitné rozhodnutie o zamietnutí - Výslovné rozhodnutie doručené neskôr, na základe ktorého nezačína opätovne plynúť lehota na podanie žaloby - Záujem konať - Neprípustnosť)
   (2006/C 294/128)
   Jazyk konania: francúzština
   Účastníci konania

      Žalobca: Philippe Combescot (Popayán, Kolumbia) (v zastúpení: A. Maritati a V. Messa, advokáti)

      Žalovaná: Komisia Európskych spoločenstiev (v zastúpení: V. Joris a M. Velardo, splnomocnení zástupcovia, za právnej pomoci S. Corongiu, advokát)
   Predmet veci
   Na jednej strane zrušenie rozhodnutia Komisie o opätovnom pridelení žalobcu v záujme služby z delegácie Komisie v Guatemale do sídla v Bruseli v rámci rotácie kádrov v roku 2003 a na druhej strane návrh na náhradu škody
   Výrok rozsudku

               1.

               Žaloba sa zamieta ako neprípustná.

               2.

               Každý účastník konania znáša svoje vlastné trovy konania.

      (1)  Ú. v. EÚ C 22, 28.1.2006, s. 22 (najskôr zapísaná pod číslom T-422/05 na Súde prvého stupňa Európskych spoločenstiev, neskôr postúpená Súdu pre verejnú službu Európskej únie uznesením z 15.12.2005).


title: Vec C-21/07: Žaloba podaná 23. januára 2007 – Komisia Európskych spoločenstiev/Írsko

text:
               10.3.2007

               SK

               Úradný vestník Európskej únie

               C 56/23

         Žaloba podaná 23. januára 2007 – Komisia Európskych spoločenstiev/Írsko
   (Vec C-21/07)
   (2007/C 56/44)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: J. Hottiaux a D. Lawunmi, splnomocnené zástupkyne)

      Žalovaný: Írsko
   Návrhy žalobkyne

               —

               určiť, že Írsko tým, že neprijalo zákony, iné predpisy a správne opatrenia potrebné na dosiahnutie súladu so smernicou Európskeho parlamentu a Rady 2002/88/ES z 9. decembra 2002, ktorou sa mení a dopĺňa smernica 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch (1), alebo v každom prípade tým, že o nich neinformovalo Komisiu, nesplnilo svoje povinnosti, ktoré mu vyplývajú z článku 2 tejto smernice,

               —

               zaviazať Írsko na náhradu trov konania.

         Žalobné dôvody a hlavné tvrdenia
   Lehota na prebratie smernice uplynula 11. augusta 2004.

      (1)  Ú. v. ES L 35, s. 28; Mim. vyd. 13/031, s. 73.


title: Vec T-481/16 RENV: Uznesenie Všeobecného súdu zo 17. mája 2017 – Cuallado Martorell/Komisia („Verejná služba — Prijímanie do zamestnania — Verejné výberové konanie — Nepripustenie k ústnej skúške — Posúdenie písomnej skúšky — Rozhodnutie nezapísať meno žalobcu na rezervný zoznam — Možnosť výberovej komisie poveriť opravou písomných skúšok jedného z jej členov — Žaloba, ktorá je čiastočne zjavne neprípustná a čiastočne zjavne bez právneho základu“)

text:
               17.7.2017

               SK

               Úradný vestník Európskej únie

               C 231/25

         Uznesenie Všeobecného súdu zo 17. mája 2017 – Cuallado Martorell/Komisia
   (Vec T-481/16 RENV) (1)

   ((„Verejná služba - Prijímanie do zamestnania - Verejné výberové konanie - Nepripustenie k ústnej skúške - Posúdenie písomnej skúšky - Rozhodnutie nezapísať meno žalobcu na rezervný zoznam - Možnosť výberovej komisie poveriť opravou písomných skúšok jedného z jej členov - Žaloba, ktorá je čiastočne zjavne neprípustná a čiastočne zjavne bez právneho základu“))
   (2017/C 231/31)
   Jazyk konania: španielčina

      Účastníci konania

      Žalobkyňa: Eva Cuallado Martorell (Valencia, Španielsko) (v zastúpení: C. M. Pinto Cañón, advokát)

      Žalovaná: Európska komisia (v zastúpení: J. Baquero Cruz a G. Gattinara, splnomocnení zástupcovia)

      Predmet veci

   Návrh na základe článku 270 ZFEÚ na zrušenie rozhodnutia výberovej komisie o nepripustení žalobkyne k ústnej skúške a jej nezaradení na rezervný zoznam, v rámci výberového konania EPSO/AD/130/08, ktoré organizoval Európsky úrad pre výber pracovníkov (EPSO)

      Výrok

               1.

               Žaloba sa zamieta ako zjavne neprípustná v rozsahu, v akom smeruje proti rozhodnutiu EPSO zo 14. septembra 2009 týkajúcemu sa otázky pripustenia žalobkyne k ústnej skúške.

               2.

               Žaloba sa zamieta ako zjavne bez právneho základu v rozsahu, v akom smeruje proti rozhodnutiu EPSO z 23. júla 2009, v ktorom sa ponecháva eliminačná známka 18/40 v záverečnej písomnej skúške c) a zamieta sa pripustenie Evy Cuallado Martorell k ústnej skúške výberového konania.

               3.

               Eva Cuallado Martorell a Európska komisia znášajú vlastné trovy konania, ktoré súvisia s odvolacím konaním pred Všeobecným súdom.

               4.

               Eva Cuallado Martorell znáša trovy súvisiace s vrátením veci Súdu pre verejnú službu a trovy konania pred Všeobecným súdom.

      (1)  Ú. v. EÚ C 148, 5.6.2010 (vec pôvodne zaregistrovaná na Európskom súde pre verejnú službu pod číslom veci F-96/09, následne vrátená Súdu pre verejnú službu po odvolaní pod číslom F-96/09 RENV, a presunutá na Všeobecný súd Európskej únie od 1. septembra 2016)


title: Vec C-347/12: Rozsudok Súdneho dvora (piata komora) z  8. mája 2014 (návrh na začatie prejudiciálneho konania, ktorý podal Cour de cassation du Grand-Duché de Luxembourg – Luxembursko) – Caisse nationale des prestations familiales/Ulrike Wiering, Markus Wiering (Návrh na začatie prejudiciálneho konania — Sociálne zabezpečenie — Nariadenie (EHS) č. 1408/71 — Nariadenie (EHS) č. 574/72 — Rodinné dávky — Rodinné prídavky — Príspevok na výchovu — „Elterngeld“  — „Kindergeld“  — Výpočet rozdielového doplatku)

text:
               30.6.2014

               SK

               Úradný vestník Európskej únie

               C 202/3

         Rozsudok Súdneho dvora (piata komora) z 8. mája 2014 (návrh na začatie prejudiciálneho konania, ktorý podal Cour de cassation du Grand-Duché de Luxembourg – Luxembursko) – Caisse nationale des prestations familiales/Ulrike Wiering, Markus Wiering
   (Vec C-347/12) (1)

   ((Návrh na začatie prejudiciálneho konania - Sociálne zabezpečenie - Nariadenie (EHS) č. 1408/71 - Nariadenie (EHS) č. 574/72 - Rodinné dávky - Rodinné prídavky - Príspevok na výchovu - „Elterngeld“ - „Kindergeld“ - Výpočet rozdielového doplatku))
   2014/C 202/03
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour de cassation du Grand-Duché de Luxembourg

      Účastníci konania pred vnútroštátnym súdom

      Navrhovateľka: Caisse nationale des prestations familiales

      Odporcovia: Ulrike Wiering, Markus Wiering

      Predmet veci

   Návrh na začatie prejudiciálneho konania – Cour de cassation du Grand-Duché de Luxembourg – Výklad článku 1 písm. u) bodu i), článku 4 ods. 1 písm. h) a článku 76 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva v znení zmien a doplnení (Ú. v. ES L 149, s. 2; Mim. vyd. 05/001, s. 35) – Výklad článku 10 ods. 1 písm. b) bodu i) nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia č. 1408/71 (Ú. v. ES L 74, s. 1; Mim. vyd. 05/001, s. 83) – Pojem „rodinná dávka“ – Pracovník bývajúci v Nemecku, ktorý vykonáva zárobkovú činnosť v Luxembursku – Kumulácia práv na rodinné dávky – Výpočet vyrovnávacieho príspevku vyplácaného Luxemburskom – Zohľadnenie nemeckých príspevkov na výchovu „Elterngeld“ a „Kindergeld“

      Výrok rozsudku

   Článok 1 písm. u) bod i) a článok 4 ods. 1 písm. h) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996, zmeneným a doplneným nariadením Rady (ES) č. 1606/98 z 29. júna 1998, ako aj článok 10 ods. 1 písm. b) bod i) nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia č. 1408/71, v znení zmenenom, doplnenom a aktualizovanom nariadením č. 118/97, sa majú vykladať v tom zmysle, že v situácii, o akú ide vo veci samej, sa na účely výpočtu rozdielového doplatku, na ktorý môže migrujúcemu pracovníkovi vzniknúť nárok v členskom štáte jeho zamestnania, nemusia zohľadniť všetky rodinné dávky, ktoré poberá rodina tohto pracovníka na základe právnej úpravy členského štátu bydliska, lebo – s výhradou overení, ktoré má uskutočniť vnútroštátny súd – „Elterngeld“ stanovený nemeckou právnou úpravou nie je dávkou toho istého druhu v zmysle článku 12 nariadenia č. 1408/71 ako „Kindergeld“ stanovený touto právnou úpravou a rodinné prídavky stanovené luxemburskou právnou úpravou.

      (1)  Ú. v. EÚ C 287, 22.9.2012.


title: Vec C-519/04 P: Rozsudok Súdneho dvora (tretia komora) z  18. júla 2006 – David Meca-Medina, Igor Majcen/Komisia Európskych spoločenstiev, Fínska republika (Odvolanie — Predpisy prijaté Medzinárodným olympijským výborom týkajúce sa kontroly dopingu — Nezlučiteľnosť s predpismi Spoločenstva o hospodárskej súťaži a slobodnom poskytovaní služieb — Sťažnosť — Zamietnutie)

text:
               16.9.2006

               SK

               Úradný vestník Európskej únie

               C 224/8

         Rozsudok Súdneho dvora (tretia komora) z 18. júla 2006 – David Meca-Medina, Igor Majcen/Komisia Európskych spoločenstiev, Fínska republika
   (Vec C-519/04 P) (1)

   (Odvolanie - Predpisy prijaté Medzinárodným olympijským výborom týkajúce sa kontroly dopingu - Nezlučiteľnosť s predpismi Spoločenstva o hospodárskej súťaži a slobodnom poskytovaní služieb - Sťažnosť - Zamietnutie)
   (2006/C 224/14)
   Jazyk konania: francúzština
   Účastníci konania

      Odvolatelia: David Meca-Medina, Igor Majcen (v zastúpení: J.-L. Dupont a M.-A. Lucas, advokáti)

      Ďalší účastník konania: Komisia Európskych spoločenstiev (v zastúpení: O. Beynet a A. Bouquet, splnomocnení zástupcovia)

      Vedľajší účastník, ktorý v konaní podporuje žalovanú: Fínska republika (v zastúpení: T. Pynnä, splnomocnená zástupkyňa)
   Predmet veci
   Odvolanie smerujúce proti rozsudku Súdu prvého stupňa (štvrtá komora) z 30. septembra 2004 Meca-Medina a Majcen/Komisia (T-313/02), ktorý zamietol ako nedôvodnú žalobu, ktorej predmetom bol návrh na zrušenie rozhodnutia o zamietnutí sťažnosti vyplývajúcej z konania uplatňujúceho články 81 a 82 Zmluvy ES – Antidopingová právna úprava
   Výrok rozsudku

               1.

               Rozsudok Súdu prvého stupňa Európskych spoločenstiev z 30. septembra 2004, Meca-Medina a Majcen/Komisia (T-313/02), sa zrušuje.

               2.

               Žaloba podaná pred Súdom prvého stupňa pod sp. zn. T-313/02 a smerujúca k zrušeniu rozhodnutia Komisie z 1. augusta 2002 o zamietnutí návrhu, ktorý podali páni Meca-Medina a Majcen, sa zamieta.

               3.

               Páni Meca-Medina a Majcen sú povinní nahradiť trovy odvolacieho konania, ako aj trovy konania pred Súdom prvého stupňa.

               4.

               Fínska republika znáša svoje vlastné trovy konania.

      (1)  Ú. v. EÚ C 57, 5.3.2005.


title: Vec T-200/13 P: Rozsudok Všeobecného súdu z  20. mája 2014 – De Luca/Komisia ( „Odvolanie — Verejná služba — Úradníci — Menovanie — Zaradenie do platovej triedy — Vymenovanie na pracovné miesto vyššej funkčnej skupiny po uskutočnení verejného výberového konania — Zamietnutie žaloby v prvostupňovom konaní po vrátení Všeobecným súdom — Nadobudnutie platnosti nového Služobného poriadku — Prechodné ustanovenia — Článok 12 ods. 3 prílohy XIII Rokovacieho poriadku“ )

text:
               30.6.2014

               SK

               Úradný vestník Európskej únie

               C 202/22

         Rozsudok Všeobecného súdu z 20. mája 2014 – De Luca/Komisia
   (Vec T-200/13 P) (1)

   ((„Odvolanie - Verejná služba - Úradníci - Menovanie - Zaradenie do platovej triedy - Vymenovanie na pracovné miesto vyššej funkčnej skupiny po uskutočnení verejného výberového konania - Zamietnutie žaloby v prvostupňovom konaní po vrátení Všeobecným súdom - Nadobudnutie platnosti nového Služobného poriadku - Prechodné ustanovenia - Článok 12 ods. 3 prílohy XIII Rokovacieho poriadku“))
   2014/C 202/27
   Jazyk konania: francúzština

      Účastníci konania

      Odvolateľka: Patrizia De Luca (Brusel, Belgicko) (v zastúpení: pôvodne S. Orlandi a J.-N. Louis, avocats, neskôr S. Orlandi)

      Ďalší účastníci konania: Európska komisia (v zastúpení: J. Currall, splnomocnený zástupca) a Rada Európskej únie (v zastúpení: M. Bauer a A. Bisch, splnomocnení zástupcovia)

      Predmet veci

   Odvolanie podané proti rozsudku Súdu pre verejnú službu Európskej únie (tretia komora) z 30. januára 2013, De Luca/Komisia (F-20/06 RENV, zatiaľ neuverejnený v Zbierke) a smerujúce k zrušeniu tohto rozsudku

      Výrok rozsudku

               1.

               Odvolanie sa zamieta.

               2.

               Pani Patrizia De Luca a Európska komisia znášajú každý svoje vlastné trovy konania, ktoré vznikli v dvoch konaniach na Všeobecnom súde a v dvoch konaniach na Súde pre verejnú službu.

               3.

               Rada Európskej únie znáša svoje vlastné trovy konania, ktoré vznikli v dvoch konaniach na Všeobecnom súde a v dvoch konaniach na Súde pre verejnú službu.

      (1)  Ú. v. EÚ C 171, 15.6.2013.


title: Vec T-700/14: Rozsudok Všeobecného súdu z 26. januára 2017 – TV1/Komisia („Verejné zákazky na služby — Verejné obstarávanie — Poskytovanie služieb integrovanej audiovizuálnej produkcie, vysielania a archivácie — Zamietnutie ponuky uchádzača — Zadanie zákazky inému uchádzačovi — Ponuka s neobvykle nízkou cenou — Povinnosť žiadať o spresnenie — Povinnosť odôvodnenia — Transparentnosť — Rovnosť zaobchádzania a zákaz diskriminácie — Zjavne nesprávne posúdenie“)

text:
               13.3.2017

               SK

               Úradný vestník Európskej únie

               C 78/19

         Rozsudok Všeobecného súdu z 26. januára 2017 – TV1/Komisia
   (Vec T-700/14) (1)

   ((„Verejné zákazky na služby - Verejné obstarávanie - Poskytovanie služieb integrovanej audiovizuálnej produkcie, vysielania a archivácie - Zamietnutie ponuky uchádzača - Zadanie zákazky inému uchádzačovi - Ponuka s neobvykle nízkou cenou - Povinnosť žiadať o spresnenie - Povinnosť odôvodnenia - Transparentnosť - Rovnosť zaobchádzania a zákaz diskriminácie - Zjavne nesprávne posúdenie“))
   (2017/C 078/25)
   Jazyk konania: nemčina

      Účastníci konania

      Žalobkyňa: TV1 GmbH (Unterföhring, Nemecko) (v zastúpení: C. Scherer-Leydecker, J. Mey a A. Rausch, advokáti)

      Žalovaná: Európska komisia (v zastúpení: pôvodne F. Moro a M. Noll-Ehlers, neskôr F. Moro a T. Maxian Rusche a nakoniec T. Maxian Rusche a A. Katsimerou, splnomocnení zástupcovia)

      Predmet veci

   Žaloba podľa článku 263 ZFEÚ smerujúca k zrušeniu rozhodnutia Komisie o zamietnutí ponuky predloženej žalobkyňou na časť IV nazvanú „Vysielanie prostredníctvom streamingu, kompresia, uchovávanie a šírenie obsahu“ v rámci verejného obstarávania PO/2014-03/A4 týkajúceho sa „služieb integrovanej audiovizuálnej produkcie, vysielania a archivácie“, rozhodnutia, ktorým Komisia zadala túto zákazku vybratému uchádzačovi, a zmluvy o poskytovaní služieb uzavretej medzi Komisiou a vybratým uchádzačom

      Výrok rozsudku

               1.

               Žaloba sa zamieta.

               2.

               TV1 GmbH je povinná nahradiť trovy konania.

      (1)  Ú. v. EÚ C 409, 17.11.2014.


title: Vec T-147/07: Žaloba podaná 7. mája 2007 – ThyssenKrupp Aufzüge a ThyssenKrupp Fahrtreppen/Komisia

text:
               7.7.2007

               SK

               Úradný vestník Európskej únie

               C 155/31

         Žaloba podaná 7. mája 2007 – ThyssenKrupp Aufzüge a ThyssenKrupp Fahrtreppen/Komisia
   (Vec T-147/07)
   (2007/C 155/58)
   Jazyk konania: nemčina
   Účastníci konania

      Žalobkyne: ThyssenKrupp Aufzüge GmbH (Neuhausen auf den Fildern, Nemecko) a ThyssenKrupp Fahrtreppen GmbH (Hamburg, Nemecko) (v zastúpení: U. Itzen a K. Blau-Hansen, Rechtsanwälte)

      Žalovaná: Komisia Európskych spoločenstiev
   Návrhy žalobkýň

               —

               zrušiť napadnuté rozhodnutie v rozsahu, v ktorom sa týka žalobkýň,

               —

               subsidiárne primerane znížiť pokutu, ktorá bola solidárne uložená žalobkyniam napadnutým rozhodnutím,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobkyne napádajú rozhodnutie Komisie K(2007) 512, konečné znenie, z 21. februára 2007 vo veci COMP/E-1/38.823 – PO/Elevators and Escalators. V napadnutom rozhodnutí boli žalobkyniam a ďalším podnikom uložené pokuty za účasť na kartelovej dohode týkajúcej sa montáže a údržby výťahov a eskalátorov v Nemecku. Podľa názoru Komisie dotknuté podniky porušili článok 81 ES.
   Na odôvodnenie svojej žaloby žalobkyne uvádzajú tieto žalobné dôvody:

               —

               nedostatok právomoci Komisie z dôvodu neexistujúceho medzištátneho významu vytýkaného miestneho protiprávneho konania,

               —

               neexistencia podmienok pre solidárnu zodpovednosť žalobkýň spolu s ich materskými spoločnosťami, pretože sú právne a hospodársky nezávislé,

               —

               neprimeranosť východiskových súm pre výpočet výšky pokuty v porovnaní so skutočne dotknutým objemom trhu,

               —

               protiprávnosť násobku pre odrádzanie, pretože výpočet pokuty je závislý len od obratov žalobkýň a tieto obraty použitie tohto násobku neodôvodňujú,

               —

               neodôvodnenosť prirážky za opakujúce sa protiprávne konanie v rámci výpočtu pokuty, z dôvodu právnych omylov pri zohľadnení predchádzajúcich pokút a z dôvodu nesprávneho posúdenia,

               —

               porušenie článku 23 ods. 2 nariadenia (ES) č. 1/2003 (1), pretože Komisia v súvislosti s maximálnou výškou pokuty, ktorá je stanovená na 10 % obratu podniku, vychádzala z obratu koncernu, a nie z obratu žalobkýň,

               —

               právne chybné uplatnenie oznámenia o oslobodení od pokút a znížení pokút (2), pretože pridaná hodnota spolupráce zo strany žalobkýň nebola dostatočne zohľadnená.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).

      (2)  Oznámenie Komisie o oslobodení od pokút a znížení pokút v prípadoch kartelov (Ú. v. ES C 45, s. 3; Mim. vyd. 08/002, s. 155).


title: Vec T-475/07: Žaloba podaná 21. decembra 2007 – Dow AgroSciences a iní/Komisia

text:
               23.2.2008

               SK

               Úradný vestník Európskej únie

               C 51/54

         Žaloba podaná 21. decembra 2007 – Dow AgroSciences a iní/Komisia
   (Vec T-475/07)
   (2008/C 51/99)
   Jazyk konania: angličtina
   Účastníci konania

      Žalobcovia: Dow AgroSciences Ltd (Hitchin, Spojené kráľovstvo), Makhteshim-Agan Holding BV (Rotterdam, Holandsko), Makhteshim Agan International Coordination Center (Brusel, Belgicko), Dintec Agroquímica – Produtos Químicos Ld.a (Funchal, Portugalsko), Finchimica SpA (Manerbio, Taliansko), Dow Agrosciences BV (Rotterdam, Holandsko), Dow AgroSciences Hungary kft (Budapešť, Maďarsko), Dow AgroSciences Italia Srl (Miláno, Taliansko), Dow AgroSciences Polska sp. z o.o. (Varšava, Poľsko), Dow AgroSciences Iberica SA (Madrid, Španielsko), Dow AgroSciences s.r.o. (Praha, Česká republika), Dow AgroSciences LLC (Indianapolis, Spojené štáty), Dow AgroSciences GmbH (Stade, Nemecko), Dow AgroSciences Export SAS (Mougins, Francúzsko), Dow AgroSciences SAS (Mougins, Francúzsko), Dow AgroSciences Danmark A/S (Lyngby-Taarbæk, Dánsko), Makhteshim-Agan Poland sp. z o.o. (Varšava, Poľsko), Makhteshim-Agan (UK) Ltd (Londýn, Spojené kráľovstvo), Makhteshim-Agan France SARL (Sevres, Francúzsko), Makhteshim-Agan Italia Srl (Bergamo, Taliansko), Alfa Agricultural Supplies SA (Halandri, Grécko) (v zastúpení: C. Mereu a K. Van Maldegem, advokáti)

      Žalovaná: Komisia Európskych spoločenstiev
   Návrhy žalobcov

               —

               zrušiť napadnuté rozhodnutie,

               —

               uložiť Komisii, aby prijala všetky nevyhnutné opatrenia pre dosiahnutie súladu so zrušením napadnutého rozhodnutia v súlade s článkom 233 ES, vrátane, nie však výlučne, uloženia povinnosti Komisii, aby požiadala príslušné orgány členského štátu, aby obnovili príslušné vnútroštátne povolenia týkajúce sa trifluralínu, ktoré boli odobraté v dôsledku napadnutého rozhodnutia a aby predĺžila všetky relevantné lehoty, ako to vyžaduje vykonanie rozsudku Súdneho dvora,

               —

               vyhlásiť protiprávnosť a neuplatniteľnosť na žalobcov článku 3 ods. 3 nariadenia Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS,

               —

               zaviazať Komisiu na úhradu trov tohto konania vrátane úroku vo výške 8 %,

               —

               prijať iné alebo ďalšie opatrenia, ktoré si spravodlivosť môže vyžiadať.

         Žalobné dôvody a hlavné tvrdenia
   Smernica Rady 91/414 o uvádzaní prípravkov na ochranu rastlín na trh (1) stanovuje, že členské štáty môžu povoliť prípravky na ochranu rastlín len vtedy, ak sú ich účinné látky uvedené v jej prílohe I a boli splnené všetky tam uvedené podmienky. Žalobcovia navrhujú zrušiť rozhodnutie Komisie 2007/629/ES z 20. septembra 2007 o nezaradení trifluralínu do prílohy I k smernici Rady 91/414/EHS a odobratí povolení na prípravky na ochranu rastlín obsahujúce túto látku (2).
   Na podporu svojej žaloby žalobcovia uvádzajú, že Komisia vo svojom rozhodnutí nevychádzala zo správy Európskeho úradu pre bezpečnosť potravín (EFSA) a tým zneužila svoje právomoci.
   Žalobcovia ďalej tvrdia, že Komisia sa v napadnutom rozhodnutí dopustila zjavne nesprávneho posúdenia tým, že:

               —

               nezohľadnila všetky dostupné vedecké poznatky ako to požaduje článok 5 ods. 1 Smernice 91/414,

               —

               nepredĺžila relevantné lehoty hoci sa okolnosti a kritériá posúdenia trifluralínu v priebehu hodnotenia zmenili,

               —

               jej zistenia nie sú vedecky odôvodnené,

               —

               nebola oprávnená posudzovať trifluralín podľa nariadenia 850/2004 (3) a v každom prípade sa dopustila nesprávneho posúdenia.

         Žalobcovia okrem toho tvrdia, že napadnuté rozhodnutie nie je v súlade s platnými legislatívnymi postupmi a že Komisia a EFSA porušili článok 8 ods. 7 a 8 nariadenia 451/2000 (4) tým, že nedodržali procesné lehoty, čo je podľa žalobcov porušením základnej procesnej požiadavky.
   Nakoniec žalobcovia tvrdia, že napadnuté rozhodnutie je v rozpore s článkom 253 ES nedostatočne odôvodnené a že porušuje zásady proporcionality, právnej istoty, zákazu spätnej účinnosti, ochrany legitímnej dôvery žalobcov a ich práva byť vypočutí.

      (1)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 1991, s. 1, Mim. vyd. 03/011, s. 332).

      (2)  Ú. v. EÚ L 255, 2007, s. 42.

      (3)  Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. EÚ L 158, 2004, s. 7, Mim. vyd. 15/008, s. 465).

      (4)  Nariadenie Komisie (ES) č. 451/2000 z 28. februára 2000, ktorým sa stanovujú podrobné pravidlá pre vykonanie druhej a tretej etapy pracovného programu podľa článku 8 (2) smernice Rady 91/414/EHS (Ú. v. ES L 55, 2000, s. 25, Mim. vyd. 3/28, s. 292).


title: Vec C-229/16: Uznesenie predsedu Súdneho dvora z 23. februára 2017 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Ministério da Saúde, Administração Regional de Saúde de Lisboa e Vale do Tejo, I.P./João Carlos Lombo Silva Cordeiro

text:
               22.5.2017

               SK

               Úradný vestník Európskej únie

               C 161/18

         Uznesenie predsedu Súdneho dvora z 23. februára 2017 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Ministério da Saúde, Administração Regional de Saúde de Lisboa e Vale do Tejo, I.P./João Carlos Lombo Silva Cordeiro
   (Vec C-229/16) (1)

   (2017/C 161/24)
   Jazyk konania: portugalčina
   Predseda Súdneho dvora nariadil výmaz veci.

      (1)  Ú. v. EÚ C 287, 8.8.2016.


title: Vec C-109/13: Žaloba podaná 6. marca 2013 — Európska komisia/Fínska republika

text:
               27.4.2013

               SK

               Úradný vestník Európskej únie

               C 123/13

         Žaloba podaná 6. marca 2013 — Európska komisia/Fínska republika
   (Vec C-109/13)
   2013/C 123/21
   Jazyk konania: fínčina

      Účastníci konania

      Žalobkyňa: Európska komisia (v zastúpení: P. Hetsch, O. Beynet a I. Koskinen)

      Žalovaná: Fínska republika

      Návrhy žalobkyne

   Komisia navrhuje, aby Súdny dvor

               —

               určil, že Fínska republika si tým, že pre fínsku pevninu a pre provinciu Åland neprijala zákony, iné právne predpisy a správne opatrenia potrebné na dosiahnutie súladu s článkom 2 bodmi 1, 2, 5, 7, 8, 9, 11, 13, 14, 17, 18, 19, 21, 22, 24, 28 až 35, článkom 3 ods. 5 písm. a) a ods. 9 písm. c), článkom 9 ods. 1, 2, 3, 7, 9, 10 a 12, článkami 10 a 11, článkom 12 písm. d) a h), článkami 13 a 14, článkom 16 ods. 1 druhou a treťou vetou, ods. 2 a 3, článkami 17 až 23, článkom 25 ods. 1, článkom 26 ods. 2 písm. c treťou a štvrtou vetou, písm. d) druhou a štvrtou vetou, ako aj ods. 3, článkom 29, článkom 35 ods. 4 a 5, článkom 36 písm. a) až e), g) a h), článkom 37 ods. 1 písm. b) až u), ods. 3, ods. 4 písm. b) a d), ods. 5 a 9, článkom 38 ods. 1, článkom 39 ods. 1, 4 a 8, článkom 40 ods. 1, 2, 3, 6 a 7, ako aj prílohou I ods. 1 písm. a) šiestou a ôsmou zarážkou, písm. d), f) a j) smernice Európskeho parlamentu a Rady 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES (1), alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z článku 49 ods. 1 tejto smernice,

               —

               zaviazal Fínsku republiku podľa článku 260 ods. 3 ZFEÚ na zaplatenie denného penále vo výške 32 140,80 eura, ktoré sa uplatní odo dňa vyhlásenia rozsudku v tejto veci,

               —

               zaviazal Fínsku republiku na náhradu trov konania.

      Žalobné dôvody a hlavné tvrdenia

   Lehota na prebratie smernice uplynula 3. marca 2011.

      (1)  Ú. v. EÚ L 211, s. 55.


title: Vec T-82/08: Žaloba podaná 12. februára 2008 – Guardian Industries a Guardian Europe/Komisia

text:
               26.4.2008

               SK

               Úradný vestník Európskej únie

               C 107/35

         Žaloba podaná 12. februára 2008 – Guardian Industries a Guardian Europe/Komisia
   (Vec T-82/08)
   (2008/C 107/59)
   Jazyk konania: angličtina
   Účastníci konania

      Žalobkyne: Guardian Industries Corp. (Auburn Hills, Spojené štáty) a Guardian Europe Sàrl (Dudelange, Luxembursko) (v zastúpení: S. Völcker, F. Louis, A. Vallery, C. Eggers a H.-G. Kamann, advokáti)

      Žalovaná: Komisia Európskych spoločenstiev
   Návrhy žalobkýň

               —

               čiastočne zrušiť článok 1 napadnutého rozhodnutia v súlade s dôvodmi uvedenými v častiach A.1 a A.2,

               —

               znížiť sumu pokuty uloženej žalobkyniam a

               —

               zaviazať Komisiu na náhradu trov konania.

         Žalobné dôvody a hlavné tvrdenia
   Žalobkyne navrhujú čiastočné zrušenie rozhodnutia Komisie č. K(2007) 5791 v konečnom znení (vec KOMP/39.165 – ploché sklo) z 28. novembra 2007, ktoré im bolo oznámené 3. decembra 2007 a ktorým Komisia určila, že žalobkyne spoločne s inými podnikmi porušili článok 81 ES a článok 53 EHP tým, že sa od 20. apríla 2004 do 22. februára 2005 zúčastňovali dohôd alebo postupov vo vzájomnej zhode, ktoré sa týkali celého EHP.
   Podľa žalobkýň by malo byť napadnuté rozhodnutie zrušené a pokuta, ktorá im bola uložená by mala byť upravená, pretože napadnuté rozhodnutie je poznačené týmito závažnými vadami:

               i)

               opomenutím Komisie predložiť presné a vzájomne sa zhodujúce dôkazy, že sa žalobkyne zúčastnili kartelovej dohody, do ktorej boli zapojení traja výrobcovia skla pred stretnutím z 11. februára 2005;

               ii)

               nepodloženým tvrdením Komisie, že žalobkyne na tomto stretnutí uzavreli dohody, ktoré sa vzťahovali na celé územie EHP.

         Žalobkyne okrem toho žiadajú, aby Súd prvého stupňa v rámci výkonu svojej neobmedzenej právomoci ďalej znížil ich pokutu. Na tomto základe tvrdia, že Komisia po prvé bez odôvodnenia, v rozpore s jej vlastným ustáleným postojom a zjavne v rozpore s judikatúrou, údajne vylúčila jednu miliardu eur z viazaných predajov z výpočtu pokút ostatných adresátov rozhodnutia, čím bolo postavenie žalobkýň na trhu značne zveličené a, po druhé, Komisia ignorovala v zásade pasívnu úlohu žalobkýň v porušovaní, pri jej porovnávaní s dlhodobými snahami ostatných účastníkov podriadiť predaj plochého skla v Európe kartelu a ich pokusmi získať pre túto snahu podporu žalobkýň.


title: Vec T-331/17: Žaloba podaná 23. mája 2017 – Steifer/EHSV

text:
               17.7.2017

               SK

               Úradný vestník Európskej únie

               C 231/53

         Žaloba podaná 23. mája 2017 – Steifer/EHSV
   (Vec T-331/17)
   (2017/C 231/68)
   Jazyk konania: francúzština

      Účastníci konania

      Žalobca: Guy Steifer (Brusel, Belgicko) (v zastúpení: M.-A. Lucas, avocat)

      Žalovaný: Európsky hospodársky a sociálny výbor

      Návrhy

   Žalobca navrhuje, aby Všeobecný súd:

               —

               zrušil rozhodnutie riaditeľa ľudských a finančných zdrojov EHSV z 21. októbra 2002, ktorým sa zamieta žiadosť žalobcu z 2. októbra 2002 o vrátenie spolu s úrokmi nezohľadnenej časti jeho nárokov na belgický dôchodok prenesených do systému Spoločenstva,

               —

               zrušil rozhodnutie č. 360/03 A z 15. decembra 2003 o stanovení nárokov žalobcu na starobný dôchodok v rozsahu, v akom vylúčilo alebo nezohľadnilo vrátenie dlžných súm vyplácaných Office national des pensions (ONP) du Royaume de Belgique (vnútroštátny dôchodkový orgán v Belgickom kráľovstve) na bankový účet EHSV z dôvodu prevodu dôchodkových nárokov s účinnosťou od 1. januára 2004,

               —

               zaviazal EHSV vrátiť žalobcovi dlžné sumy vyplácané ONP Výboru od 1. januára 2004 z titulu prevodu dôchodkových nárokov spolu s úrokmi z omeškania stanovenými ECB pre hlavné refinančné operácie navýšené o dva percentuálne body od okamihu, kedy malo dôjsť k vráteniu, až do úplného zaplatenia,

               —

               zaviazal EHSV vrátiť žalobcovi každý mesiac dlžné sumy, ktoré ešte v budúcnosti bude ONP vyplácať na bankový účet Výboru,

               —

               zaviazal EHSV na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza jeden žalobný dôvod založený na porušení zásady zákazu bezdôvodného obohatenia sa Európskej únie, vlastníckeho práva a článku 11 ods. 2 Prílohy VIII Služobného poriadku úradníkov vykladaného z hľadiska jeho cieľov, v rozsahu, v akom napadnuté rozhodnutia vylučujú alebo nezohľadňujú právo žalobcu na vrátenie súm vnútroštátneho dôchodku, ktoré neboli započítané pri stanovení jeho dôchodku voči Európskej únii.


title: Vec T-299/04: Uznesenie Súdu prvého stupňa z  18. novembra 2005  – Selmani/Rada a Komisia ( Spoločná zahraničná a bezpečnostná politika — Spoločné pozície Rady — Určité obmedzujúce opatrenia zamerané proti určitým osobám a subjektom s cieľom boja proti terorizmu — Žaloba o neplatnosť — Zjavná neprípustnosť — Premlčanie — Prípustnosť )

text:
               25.2.2006

               SK

               Úradný vestník Európskej únie

               C 48/33

         Uznesenie Súdu prvého stupňa z 18. novembra 2005 – Selmani/Rada a Komisia
   (Vec T-299/04) (1)

   („Spoločná zahraničná a bezpečnostná politika - Spoločné pozície Rady - Určité obmedzujúce opatrenia zamerané proti určitým osobám a subjektom s cieľom boja proti terorizmu - Žaloba o neplatnosť - Zjavná neprípustnosť - Premlčanie - Prípustnosť“)
   (2006/C 48/65)
   Jazyk konania: angličtina
   Účastníci konania

      Žalobca: Abdelghani Selmani (Dublin, Írsko) (v zastúpení: C. Ó Brian, solicitor)

      Žalované: Rada Európskej únie (v zastúpení: E. Finnegan a D. Canga Fano, splnomocnení zástupcovia) a Komisia Európskych spoločenstiev (v zastúpení: J. Enegren a C. Brown, splnomocnení zástupcovia)
   Predmet veci
   Návrh na zrušenie na jednej strane článku 2 nariadenia (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. ES L 344, s. 70; Mim. vyd. 18/001, s. 207) a na strane druhej článku 1 rozhodnutia Rady 2004/306/ES z 2. apríla 2004, ktorým sa vykonáva článok 2 ods. 3 nariadenia č. 2580/2001 a ktorým sa zrušuje rozhodnutie 2003/902/ES (Ú. v. EÚ L 99, s. 28; Mim. vyd. 18/003, s. 98), ako aj všetkých rozhodnutí, ktoré prijala Rada na základe nariadenia č. 2580/2001, ktoré majú rovnaký účinok ako rozhodnutie 2004/306 v rozsahu, v akom sa týkajú žalobcu
   Výrok uznesenia

               1.

               Žaloba sa zamieta ako zjavne neprípustná.

               2.

               Žalobca je povinný nahradiť trovy konania.

      (1)  Ú. v. EÚ C 284, 20.11.2004.